**ĀRKĀRTAS DOMES SĒDES**

**PROTOKOLS**

Nr.3

Salacgrīvā 2021. gada 8. jūlijā

Sēde sasaukta plkst. 15.00

Sēdi atklāj plkst. 15.00

**Darba kārtība:**

1. Par Limbažu novada ģerboni.
2. Par Limbažu novada pašvaldības pārstāvja izvirzīšanu Vidzemes plānošanas reģiona Attīstības padomē.
3. Par balsu skaitīšanas komisijas izveidošanu Limbažu novada pašvaldības izpilddirektora otrā un trešā vietnieka vēlēšanām.
4. Par Limbažu novada pašvaldības izpilddirektora otrā vietnieka iecelšanu.
5. Par Limbažu novada pašvaldības izpilddirektora trešā vietnieka iecelšanu.
6. Par Alojas novada pašvaldības Izpilddirektora vietnieka saimnieciskos jautājumos atbrīvošanu no amata.
7. Par Salacgrīvas novada pašvaldības Izpilddirektora atbrīvošanu no amata.
8. Par Limbažu novada Ilgtspējīgas attīstības stratēģijas 2022. - 2046. gadam un Attīstības programmas 2022.-2028. gadam izstrādes darba grupu sastāva un nolikumu apstiprināšanu.
9. Par dotācijas administratīvi teritoriālās reformas īstenošanas rezultātā radušos administratīvo izdevumu pieprasīšanu.
10. Par pilnvarojumu izsniegt izziņas par atteikumu izmantot pirmpirkuma tiesības.
11. Par Limbažu novada pašvaldības bērnu un jauniešu nometņu līdzfinansēšanas projektu konkursa nolikuma apstiprināšanu, vērtēšanas komisijas apstiprināšanu un sadarbības līguma slēgšanu.
12. Par Limbažu novada Centrālās administrācijas Nekustamā īpašuma un teritoriālā plānojuma nodaļas pilnvarošanu pieņemt lēmumus par adresēm, nosaukumiem, nekustamā īpašuma sadali un apvienošanu.
13. Par deleģējumu Limbažu novada Centrālās administrācijas Nekustamā īpašuma un teritoriālā plānojuma nodaļai pieņemt lēmumus par zemes ierīcības projektiem.
14. Par deleģējumu Limbažu novada Centrālās administrācijas Nekustamā īpašuma un teritoriālā plānojuma nodaļai pieņemt lēmumus par nekustamā īpašuma lietošanas mērķu noteikšanu vai maiņu.
15. Par deleģējumu Alojas administrācijas Saimnieciskās darbības nodaļai.
16. Par lēmumu pieņemšanas tiesību deleģēšanu Salacgrīvas administrācijas Tehniskās un nekustamo īpašumu apsaimniekošanas nodaļai.
17. Par Limbažu novada domes Iepirkumu komisijas likvidēšanu.
18. Par Limbažu novada Centrālās administrācijas Iepirkumu komisijas sastāvu.
19. Par Limbažu novada Centrālās administrācijas Iepirkumu komisijas nolikuma apstiprināšanu.
20. Par Limbažu novada pašvaldības iekšējo noteikumu “Noteikumi par iepirkumu organizēšanas kārtību Limbažu novada Centrālajā administrācijā” apstiprināšanu.
21. Par Salacgrīvas novada domes pastāvīgās iepirkumu komisijas likvidēšanu
22. Par Salacgrīvas administrācijas pastāvīgās Iepirkumu komisijas apstiprināšanu.
23. Par Alojas novada domes iepirkumu komisijas likvidēšanu
24. Par Alojas administrācijas Iepirkumu komisijas apstiprināšanu.
25. Par aizņēmuma ņemšanu investīciju projekta “Krasta ielas pārbūve posmā no Tirgus ielas līdz Krasta ielai 38, Salacgrīvā, Salacgrīvas novadā” īstenošanai.
26. Par vidēja termiņa aizņēmuma ņemšanu investīciju projekta “Gājēju un velosipēdu celiņa izveide gar autoceļu A1 no Svētciema Rīgas virzienā līdz esošajai šosejas paralēlajai brauktuvei” īstenošanai.
27. Par vidēja termiņa aizņēmuma ņemšanu investīciju projekta “Sila ielas pārbūve Salacgrīvā, Salacgrīvas novadā” īstenošanai.

**Sēdi vada:** Limbažu novada domes priekšsēdētājs Dagnis Straubergs.

**Sēdi protokolē:** Limbažu novada Centrālās administrācijas Administratīvās nodaļas lietvede Dace Tauriņa.

**Sēdē piedalās deputāti:** Edžus Arums, Jānis Bakmanis, Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Gunta Ozola, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Edmunds Zeidmanis, Didzis Zemmers.

**Sēdē piedalās:** Limbažu novada Centrālās administrācijas Juridiskās nodaļas vadītāja Aiga BRIEDE, Limbažu novada Centrālās administrācijas Administratīvās nodaļas vadītāja Antra KAMALA, Limbažu novada Centrālās administrācijas Informācijas tehnoloģiju nodaļas vadītājs Raimonds STRAUME, Limbažu novada Centrālās administrācijas Izglītības un kultūras nodaļas vadītāja Sigita UPMALE, Limbažu novada Centrālās administrācijas Attīstības nodaļas attīstības un projektu koordinatore Aiva MIŠKOVSKA, Viļķenes pagasta pārvaldes ēku un apsaimniekojamās teritorijas pārzinis Guntars DALBIŅŠ, Limbažu novada Salacgrīvas administrācijas Padomnieks juridiskos jautājumos Dita LEJNIECE, Limbažu novada Salacgrīvas administrācijas Informācijas nodaļas vadītāja Ilga TIESNESE, Limbažu novada Salacgrīvas administrācijas izpilddirektors Andris ZUNDE, Limbažu novada Salacgrīvas administrācijas Ekonomiste - budžeta plānotāja Ināra LAZDIŅA, Limbažu novada Salacgrīvas administrācijas Finanšu nodaļas vadītāja Ilze BENDRĀTE, Limbažu novada Salacgrīvas administrācijas Informācijas nodaļas Informācijas aprites speciālists Kaspars NEIMANIS, Limbažu novada Salacgrīvas administrācijas Tehniskās un nekustamo īpašumu apsaimniekošanas nodaļas Ceļu un apsaimniekojamās teritorijas speciālists Kristaps ĒDOLFS.

Sēdi translē tiešraidē: [https://www.facebook.com/Salacgrivasnovads](https://www.facebook.com/Salacgrivasnovads/?__cft__%5b0%5d=AZUX24vV7Ou54mqnvcvicrGWzxNZVtDhAIRk40c-gJZkMI0OWo9EPyAxCpkhr63bYPuXSRQtYEL8tp-N-GauNYL7RlrYt8qhtuobOSQqzzQyQak5pOfMWIcMsr_ZbdHLENKxaLzSSH6FPsGTw3ovxIcr6NWiar1V1COFA047thxM9q2XLFtEjHrfjRnI-fe9UTo&__tn__=kK-R)

Sēdi ieraksta audioformātā.

**Lēmums Nr.13**

**1.§**

**Par Limbažu novada ģerboni**

Ziņo Centrālās administrācijas Juridiskās nodaļas vadītāja Aiga Briede

Likuma “Par pašvaldībām” 21.panta pirmās daļas 7.punkts nosaka, ka pašvaldības dome drīkst noteikt novada simboliku, t.sk. ģerboni. Ģerbonis ir saskaņā ar heraldikas nosacījumiem izstrādāts atsevišķs apzīmējums vai apzīmējumu kopums, kas ietverts formā un reprezentē īpašnieku.

Saskaņā ar Valsts heraldikas komisijas sniegto viedokli, ja novadā, saglabājot tā līdzšinējo nosaukumu, ir notikušas būtiskas pārmaiņas, jaunievēlētajai pašvaldības domei šīs pārmaiņas ir jāizvērtē un jālemj vai tā izmantos jau esošo apstiprināto ģerboni vai tā nosaka, ka šāda izmantošana notiks tikai uz laiku, kamēr tiks izstrādātas izmaiņas esošajā ģerbonī vai tiks veidots pilnīgi jauns ģerbonis. Šajā pārejas periodā novads piemēro likuma “Par Latvijas valsts ģerboni” 7.pantu, proti, izmanto mazo valsts ģerboni. Pamatojoties uz likuma “Par pašvaldībām” 21. panta pirmās daļas 7.punktu un likuma “Par Latvijas valsts ģerboni” 7.pantu, **atklāti balsojot: PAR** – 15 deputāti (Edžus Arums, Jānis Bakmanis, Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Gunta Ozola, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Edmunds Zeidmanis, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Ar 2021. gada 1. jūliju nav spēkā:

1.1. Alojas novada ģerbonis;

1.2. Salacgrīvas novada ģerbonis.

1. Ar 2021. gada 1. jūliju, uz laiku, kamēr tiks izstrādātas izmaiņas esošajā ģerbonī vai tiks veidots pilnīgi jauns ģerbonis, Limbažu novada pašvaldība izmanto līdzšinējo Limbažu novada pašvaldības ģerboni (šķelts no kreisās ar lēpju lapu griezumu: sudrabs un zaļš. Augšējā kreisajā stūrī savrups, sarkans, robots mūris ar vārtiem).
2. Uzdot Limbažu novada Centrālās administrācijas Administratīvajai nodaļai šo lēmumu nosūtīt Valsts Heraldikas komisijai.
3. Kontroli par lēmuma izpildi uzdot Limbažu novada pašvaldības izpilddirektoram.

**Lēmums Nr.14**

**2.§**

**Par Limbažu novada pašvaldības pārstāvja izvirzīšanu Vidzemes plānošanas reģiona Attīstības padomē**

Ziņo Centrālās administrācijas Juridiskās nodaļas vadītāja Aiga Briede,

debatēs piedalās D. Melnalksnis

Limbažu novada pašvaldībā saņemts Vidzemes plānošanas reģiona aicinājums pašvaldības jaunievēlētās domes pirmajā sēdē pieņemt lēmumu par pašvaldības pārstāvja izvirzīšanu darbam Vidzemes plānošanas reģionaAttīstības padomē. Vadoties no Reģionālās attīstības likuma 17. panta noteikumiem, darbam plānošanas reģiona Attīstības padomē dome izvirza attiecīgās pašvaldības deputātu.

Ņemot vērā Vidzemes plānošanas reģiona (turpmāk arī – VPR) 16.06.2021.vēstuli Nr.1.6/455 “Par pašvaldības pārstāvja izvirzīšanu Vidzemes plānošanas reģiona Attīstības padomē”, pamatojoties uz likuma “Par pašvaldībām” 21.panta pirmās daļas 24.punktu, Reģionālās attīstības likuma 17.pantu, **atklāti balsojot: PAR** – 14 deputāti (Edžus Arums, Jānis Bakmanis, Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Gunta Ozola, Arvīds Ozols, Rūdolfs Pelēkais, Ziedonis Rubezis, Regīna Tamane, Edmunds Zeidmanis, Didzis Zemmers), **PRET –** nav, **ATTURAS –** nav, balsojumā nepiedalās deputāts Dagnis Straubergs, Limbažu novada dome **NOLEMJ:**

1. Izvirzīt Limbažu novada domes priekšsēdētāju Dagni Straubergu par pārstāvi Vidzemes plānošanas reģiona Attīstības padomē.
2. Uzdot Limbažu novada Centrālās administrācijas Administratīvajai nodaļai šo lēmumu nosūtīt Vidzemes plānošanas reģionam.
3. Kontroli par lēmuma izpildi uzdot Limbažu novada pašvaldības izpilddirektoram.

**Lēmums Nr.15**

**3.§**

**Par balsu skaitīšanas komisijas izveidi Limbažu novada pašvaldības izpilddirektora otrā un trešā vietnieka vēlēšanām**

Ziņo D. Straubergs, debatēs piedalās A. Briede

Pamatojoties uz likuma „Par pašvaldībām” 40.panta ceturto daļu, **atklāti balsojot: PAR** – 15 deputāti (Edžus Arums, Jānis Bakmanis, Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Gunta Ozola, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Edmunds Zeidmanis, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

izveidot balsu skaitīšanas komisiju Limbažu novada pašvaldības izpilddirektora otrā vietnieka un trešā vietnieka vēlēšanām šādā sastāvā:

1. Limbažu novada Centrālās administrācijas Juridiskās nodaļas vadītāja Aiga Briede;
2. Limbažu novada Salacgrīvas administrācijas Padomnieks juridiskos jautājumos Dita Lejniece;
3. Limbažu novada Centrālās administrācijas Informācijas tehnoloģiju nodaļas vadītājs Raimonds Straume.

Limbažu novada domes priekšsēdētājs D. Straubergs izvirza Andri Zundi Limbažu novada pašvaldības izpilddirektora 2. vietnieka amatam.

Balsu skaitīšanas komisija sagatavo Vēlēšanu zīmes. Balsu skaitīšanas komisijas priekšsēdētāja A. Briede izskaidro balsošanas noteikumus. Deputāti izdara izvēli.

Plkst. 15.25 Limbažu novada domes priekšsēdētājs D. Straubergs izsludina sēdes pārtraukumu. Plkst. 15.31 sēde tiek atsākta.

Balsu skaitīšanas komisijas priekšsēdētāja A. Briede paziņo vēlēšanu rezultātus Limbažu novada pašvaldības izpilddirektora 2. vietnieka amatam.

Par Andri Zundi **atklāti balsoja ar vēlēšanu zīmēm: PAR** – 15 deputāti (Edžus Arums, Jānis Bakmanis, Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Gunta Ozola, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Edmunds Zeidmanis, Didzis Zemmers).

Vēlēšanu zīmes tiek nodotas sēdes protokolistam pievienošanai domes sēdes protokolam.

**Lēmums Nr.16**

**4.§**

**Par Limbažu novada pašvaldības izpilddirektora otrā vietnieka iecelšanu**

Ziņo D. Straubergs, debatēs piedalās D. Zemmers, A. Zunde, A. Briede

Pamatojoties uz likuma „Par pašvaldībām” 21.panta pirmās daļas 9.punktu, 40.panta ceturto daļu, kā arī ņemot vērā balsu skaitīšanas rezultātus, **atklāti balsojot ar vēlēšanu zīmēm: PAR** – 15 deputāti (Edžus Arums, Jānis Bakmanis, Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Gunta Ozola, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Edmunds Zeidmanis, Didzis Zemmers), **PRET –** nav, Limbažu novada dome **NOLEMJ:**

1. Iecelt Andri Zundi, (personas kods), Limbažu novada pašvaldības izpilddirektora 2. vietnieka amatā.
2. Izvērstais lēmums sēdes protokola pielikumā.

Limbažu novada domes priekšsēdētāja 1. vietnieks M. Beļaunieks izvirza Aivaru Krūmiņu Limbažu novada pašvaldības izpilddirektora 3. vietnieka amatam.

Plkst. 15.36 Limbažu novada domes priekšsēdētājs D. Straubergs izsludina sēdes pārtraukumu. Plkst. 15.43 sēde tiek atsākta.

Balsu skaitīšanas komisija sagatavo Vēlēšanu zīmes. Balsu skaitīšanas komisijas priekšsēdētāja A. Briede izskaidro balsošanas noteikumus. Deputāti izdara izvēli.

Plkst. 15.46 Limbažu novada domes priekšsēdētājs D. Straubergs izsludina sēdes pārtraukumu. Plkst. 16.02 sēde tiek atsākta.

Balsu skaitīšanas komisijas priekšsēdētāja A. Briede paziņo vēlēšanu rezultātus Limbažu novada pašvaldības izpilddirektora 3. vietnieka amatam.

Par Aivaru Krūmiņu **atklāti balsoja ar vēlēšanu zīmēm: PAR** – 15 deputāti (Edžus Arums, Jānis Bakmanis, Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Gunta Ozola, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Edmunds Zeidmanis, Didzis Zemmers).

Vēlēšanu zīmes tiek nodotas sēdes protokolistam pievienošanai domes sēdes protokolam.

**Lēmums Nr.17**

**5.§**

**Par Limbažu novada pašvaldības izpilddirektora trešā vietnieka iecelšanu**

Ziņo D. Straubergs, debatēs piedalās M. Beļaunieks, D. Zemmers, A. Briede

Pamatojoties uz likuma „Par pašvaldībām” 21.panta pirmās daļas 9.punktu, 40.panta ceturto daļu, kā arī ņemot vērā balsu skaitīšanas rezultātus, **atklāti balsojot ar vēlēšanu zīmēm: PAR** – 15 deputāti (Edžus Arums, Jānis Bakmanis, Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Gunta Ozola, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Edmunds Zeidmanis, Didzis Zemmers), **PRET –** nav, Limbažu novada dome **NOLEMJ:**

1. Ar 2021.gada 28.jūliju iecelt Aivaru Krūmiņu, (personas kods), Limbažu novada pašvaldības izpilddirektora 3. vietnieka amatā.
2. Izvērstais lēmums sēdes protokola pielikumā.

**Lēmums Nr.18**

**6.§**

**Par Alojas novada pašvaldības Izpilddirektora vietnieka saimnieciskos jautājumos atbrīvošanu no amata**

Ziņo D. Straubergs

Limbažu novada pašvaldības Domes priekšsēdētājs D. Straubergs informē, ka Limbažu novada dome pieņēmusi lēmumu “Par Limbažu novada pašvaldības izpilddirektora trešā vietnieka iecelšanu”. Ņemot vērā minēto un pamatojoties uz likuma „Par pašvaldībām” 21.panta pirmās daļas 9.punktu, **atklāti balsojot: PAR** – 15 deputāti (Edžus Arums, Jānis Bakmanis, Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Gunta Ozola, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Edmunds Zeidmanis, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Ar 2021.gada 27.jūliju atbrīvot Aivaru Krūmiņu, (personas kods), no Alojas novada pašvaldības Izpilddirektora vietnieka saimnieciskos jautājumos amata.
2. Izvērstais lēmums sēdes protokola pielikumā.

**Lēmums Nr.19**

**7.§**

**Par Salacgrīvas novada pašvaldības Izpilddirektora atbrīvošanu no amata**

Ziņo D. Straubergs, debatēs piedalās D. Zemmers, A. Briede

Limbažu novada pašvaldības Domes priekšsēdētājs D. Straubergs informē, ka Limbažu novada dome pieņēmusi lēmumu “Par Limbažu novada pašvaldības izpilddirektora otrā vietnieka iecelšanu”. Ņemot vērā minēto un pamatojoties uz likuma „Par pašvaldībām” 21.panta pirmās daļas 9.punktu, **atklāti balsojot: PAR** – 15 deputāti (Edžus Arums, Jānis Bakmanis, Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Gunta Ozola, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Edmunds Zeidmanis, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Ar 2021.gada 9.jūliju atbrīvot Andri Zundi, (personas kods), no Salacgrīvas novada pašvaldības Izpilddirektora amata.
2. Izvērstais lēmums sēdes protokola pielikumā.

**Lēmums Nr.20**

**8.§**

**Par Limbažu novada Ilgtspējīgas attīstības stratēģijas 2022. - 2046. gadam un Attīstības programmas 2022.-2028. gadam izstrādes darba grupu sastāva un nolikumu apstiprināšanu**

Ziņo Centrālās administrācijas Attīstības nodaļas attīstības un projektu koordinatore

Aiva Miškovska, debatēs piedalās R. Tamane, D. Zemmers, M. Beļaunieks, A. Garklāvs

Limbažu novada dome 2021.gada 22.aprīlī pieņēma lēmumu “Par jaunizveidojamā Limbažu novada pašvaldības Ilgtermiņa attīstības stratēģijas 2022. - 2046. gadam izstrādes uzsākšanu” (protokols Nr.8, 19.§) un “Par jaunizveidojamā Limbažu novada pašvaldības Attīstības programmas 2022.-2028.gadam izstrādes uzsākšanu” (protokols Nr.8, 20.§). Alojas novada dome 2021.gada 29.aprīlī pieņēma lēmumu “Par jaunizveidojamā Limbažu novada Ilgtermiņa attīstības stratēģijas 2022.-2046.gadam izstrādes uzsākšanu” ( protokols Nr.6 5# ) un “Par jaunizveidojamā Limbažu novada Attīstības programmas 2022.-2028.gadam izstrādes uzsākšanu” (protokols Nr.6 4# ). Salacgrīvas novada dome 2021.gada 19.maijā pieņēma lēmumu Nr.195 “Par jaunizveidojamā Limbažu novada Attīstības programmas 2022.-2028.gadam” (protokols Nr.6, 6.§) un lēmumu Nr.196 “Par jaunizveidojamā Limbažu novada Ilgtermiņa attīstības stratēģijas 2022.-2046.gadam izstrādes uzsākšanu” (protokols Nr.6, 7.§).

Limbažu novada dome 2021.gada 1.jūlijā ārkārtas domes sēdē pieņēma lēmumu “Par saistošo noteikumu “Limbažu novada pašvaldības nolikums” apstiprināšanu” (protokols Nr.2, 1.§). Līdz ar Limbažu novada pašvaldības nolikuma apstiprināšanu, tika veiktas izmaiņas administrācijas struktūrā un amatu nosaukumos, līdz ar to precizējam.

Sadarbojoties Limbažu, Alojas un Salacgrīvas novada pašvaldībām tika uzsākts Ilgtspējīgas attīstības stratēģijas 2022. - 2046. gadam un Attīstības programmas 2022.-2028.gadam dokumentu izstrādes process, izvirzot par atbildīgo darbinieku Limbažu novada pašvaldības Attīstības nodaļas vadītāju un vadības darba grupā iekļaujot Limbažu novada domes priekšsēdētāja vietnieku. Saskaņā ar 2021.gada 1.jūlijā ārkārtas domes sēdē apstiprināto Limbažu novada pašvaldības nolikumu, attiecīgie amati būs - Limbažu novada Centrālās administrācijas Attīstības nodaļas vadītājs un Limbažu novada domes priekšsēdētāja 1.vietnieks.

Pamatojoties uz likuma „Par pašvaldībām” 14.panta otrās daļas 1.punktu, Attīstības plānošanas sistēmas likuma 6.panta ceturto daļu, 8. un 10.pantu, Teritorijas attīstības plānošanas likuma 12.pantu, Ministru kabineta 2014. gada 14.oktobra noteikumos Nr.628 “Noteikumi par pašvaldību teritorijas attīstības plānošanas dokumentiem”, Ministru kabineta 2020. gada 13. oktobra noteikumos Nr.631 “Jaunizveidojamo pašvaldību teritorijas attīstības plānošanas dokumentu projektu valsts līdzfinansējuma piešķiršanas kārtība” noteikto, **atklāti balsojot: PAR** – 15 deputāti (Edžus Arums, Jānis Bakmanis, Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Gunta Ozola, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Edmunds Zeidmanis, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Par atbildīgo darbinieku Limbažu novada Ilgtspējīgas attīstības stratēģijas 2022. - 2046. gadam un Attīstības programmas 2022.-2028.gadam izstrādē noteikt Limbažu novada Centrālās administrācijas Attīstības nodaļas vadītāju.
2. Apstiprināt Vadības grupu šādā sastāvā:
   1. Limbažu novada domes priekšsēdētājs;
   2. Limbažu novada domes priekšsēdētāja 1.vietnieks;
   3. Limbažu novada pašvaldības izpilddirektors;
   4. Limbažu novada Centrālās administrācijas Attīstības nodaļas vadītājs.
3. Par Attīstības programmas izstrādes Vadības grupas vadītāju apstiprināt Limbažu novada domes priekšsēdētāju.
4. Apstiprināt Limbažu novada Ilgtspējīgas attīstības stratēģijas 2022. - 2046. gadam un Attīstības programmas 2022.-2028.gadam izstrādes tematisko darba grupu vadītājus:
   1. Izglītības, kultūras un sporta darba grupas vadītāja - Limbažu novada Centrālās administrācijas Izglītības un kultūras nodaļas vadītāja Sigita Upmale;
   2. Sociālās aizsardzības un veselības darba grupas vadītāja - Limbažu novada Centrālās administrācijas Sociālā dienesta vadītāja Ilga Bērziņa;
   3. Ekonomiskās attīstības darba grupas vadītāja – Limbažu novada Centrālās administrācijas pašvaldības aģentūras “LAUTA” direktore Ilze Millere;
   4. Vides un infrastruktūras darba grupas vadītāja – Limbažu novada Centrālās administrācijas Nekustamā īpašuma un teritoriālā plānojuma nodaļas vadītāja Līga Viļčinska;
   5. Pārvaldības un sadarbības darba grupas vadītājs – Limbažu novada pašvaldības izpilddirektora pienākumu izpildītājs Agris Blumers.
5. Uzdot Limbažu novada Ilgtspējīgas attīstības stratēģijas 2022. - 2046. gadam un Attīstības programmas 2022.-2028.gadam izstrādes tematisko darba grupu vadītājiem līdz 2021.gada 23.jūlijam sagatavot domes priekšsēdētāja rīkojuma projektu par to vadīto darba grupu sastāvu, ne mazāk kā 7 (septiņu) locekļu sastāvā.
6. Apstiprināt Limbažu novada Ilgtspējīgas attīstības stratēģijas 2022. - 2046. gadam un Attīstības programmas 2022.-2028.gadam izstrādes vadības un tematisko darba grupu nolikumus (Pielikumi Nr. 1, 2, 3, 4, 5, 6).
7. Uzdot Centrālās administrācijas Administratīvajai nodaļai Paziņojumu par Limbažu novada Ilgtspējīgas attīstības stratēģijas 2022. - 2046. gadam un Attīstības programmas 2022.-2028.gadam darba grupām publicēt tīmekļa vietnē www.limbazi.lv.
8. Uzdot Centrālās administrācijas Attīstības nodaļai ievietot lēmumu Teritorijas attīstības plānošanas informācijas sistēmā (TAPIS).
9. Lēmuma izpildes kontroli veikt Limbažu novada pašvaldības izpilddirektoram.

Deputāte R. Tamane ierosina darba grupu sastāvu noteikt ne mazāk kā 7 locekļu sastāvā un Paziņojumu par Limbažu novada Ilgtspējīgas attīstības stratēģijas 2022. - 2046. gadam un Attīstības programmas 2022.-2028.gadam darba grupām publicēt arī citos pašvaldības elektroniskajos plašsaziņas līdzekļos un reģionālajā presē.

**Lēmums Nr.21**

**9.§**

**Par dotācijas administratīvi teritoriālās reformas īstenošanas rezultātā radušos administratīvo izdevumu pieprasīšanu**

Ziņo Centrālās administrācijas Informāciju tehnoloģiju nodaļas vadītājs Raimonds Straume,

debatēs piedalās E. Zeidmanis, M. Beļaunieks

Limbažu novada Centrālās administrācijas Informācijas tehnoloģiju nodaļas vadītājs R. Straume informē, ka saskaņā ar Ministru kabineta 2021. gada 4. marta noteikumu Nr. 142 "Kārtība, kādā pašvaldībām piešķir vienreizēju dotāciju, lai līdzfinansētu administratīvi teritoriālās reformas īstenošanas rezultātā radušos administratīvos izdevumus" 6. punktu Valsts reģionālās attīstības aģentūrā ne vēlāk kā līdz 2021. gada 15. septembrim ir jāiesniedz pieteikums par vienreizējas dotācijas administratīvi teritoriālās reformas īstenošanas rezultātā radušos administratīvo izdevumu līdzfinansējuma saņemšanai.

Pamatojoties uz Ministru kabineta 2021. gada 4. marta noteikumiem Nr. 142 “Kārtība, kādā pašvaldībām piešķir vienreizēju dotāciju, lai līdzfinansētu administratīvi teritoriālās reformas īstenošanas rezultātā radušos administratīvos izdevumus”, **atklāti balsojot: PAR** – 15 deputāti (Edžus Arums, Jānis Bakmanis, Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Gunta Ozola, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Edmunds Zeidmanis, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Iesniegt Valsts reģionālās attīstības aģentūrā pieteikumu par vienreizējas dotācijas administratīvi teritoriālās reformas īstenošanas rezultātā radušos administratīvo izdevumu līdzfinansējuma saņemšanai 197 733 EUR (viens simts deviņdesmit septiņi tūkstoši septiņi simti trīsdesmit trīs eiro) (pielikumā).
2. Atbildīgo par lēmuma izpildi noteikt Limbažu novada Centrālās administrācijas Informācijas tehnoloģiju nodaļas vadītāju.
3. Kontroli par lēmuma izpildi uzdot Limbažu novada pašvaldības izpilddirektoram.

**Lēmums Nr.22**

**10.§**

**Par pilnvarojumu izsniegt izziņas par atteikumu izmantot pirmpirkuma tiesības**

Ziņo Centrālās administrācijas Juridiskās nodaļas vadītāja Aiga Briede,

debatēs piedalās D. Zemmers

Saskaņā ar Ministru kabineta 2010.gada 28.augusta noteikumu Nr. 919 “Noteikumi par vietējo pašvaldību pirmpirkuma tiesību izmantošanas kārtību un termiņiem” 2.punktu, atsavinot nekustamo īpašumu (izņemot likuma "Par pašvaldībām" 78.panta otrajā daļā minētos gadījumus), pirkuma līgums vai tā kopija (uzrādot pirkuma līguma oriģinālu) pirms īpašuma tiesību nostiprināšanas zemesgrāmatās iesniedzams attiecīgajai vietējās pašvaldības domei, tās pilnvarotai institūcijai vai amatpersonai (turpmāk – pašvaldības institūcija), kas pēc pirkuma līguma vai tā kopijas saņemšanas izsniedz izziņu.

Lai īstenotu šo noteikumu kārtību, nepieciešams noteikt kārtību un nosaukt tās amatpersonas, kuras izskata piedāvātās pirmpirkuma tiesības saskaņā ar Limbažu novada pašvaldības teritorijas plānojumiem un Limbažu novada attīstības programmu.

Atteikšanās no pašvaldību pirmpirkuma tiesību izmantošanas, ja Limbažu novada administratīvajā teritorijā tiek atsavināts nekustamais īpašums un tas nav nepieciešams, lai pildītu likumā noteiktās pašvaldību funkcijas:

- dokumentu pieņemšana jautājuma izlemšanai par pašvaldības pirmpirkuma tiesībām;

- izziņas izsniegšana par nekustamā īpašuma pirkuma līguma vai tā noraksta pieņemšanu;

- lēmuma pieņemšana par pirmpirkuma tiesību izmantošanu vai atteikumu izmantot pirmpirkuma tiesības;

- izziņas izsniegšana par atteikumu izmantot pirmpirkuma tiesības.

Pamatojoties uz likuma „Par pašvaldībām” 78.pantu, 41.panta pirmās daļas 3.punktu, 21.panta pirmās daļas 17. un 27.punktu, 2010.gada 28.septembra Ministru kabineta noteikumu Nr. 919 „Noteikumi par vietējo pašvaldību pirmpirkuma tiesību izmantošanas kārtību un termiņiem” 2., 3. un 4.punktu,**atklāti balsojot: PAR** – 15 deputāti (Edžus Arums, Jānis Bakmanis, Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Gunta Ozola, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Edmunds Zeidmanis, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Noteikt, ka pašvaldībai piekrītošo pirmpirkuma tiesību izmantošanu par nekustamajiem īpašumiem, kas atrodas Limbažu pilsētā, Limbažu pagastā, Katvaru pagastā, Pāles pagastā, Skultes pagastā, Umurgas pagastā, Vidrižu pagastā un Viļķenes pagastā, izvērtē Limbažu novada Centrālās administrācijas Nekustamā īpašuma un teritoriālā plānojuma nodaļas vadītājs (atbildīgais speciālists), Centrālās administrācijas Attīstības nodaļas vadītājs un paraksta Limbažu novada pašvaldības izpilddirektors.
2. Noteikt, ka pašvaldībai piekrītošo pirmpirkuma tiesību izmantošanu par nekustamajiem īpašumiem, kas atrodas Ainažu pagastā, Ainažu pilsētā, Liepupes pagastā, Salacgrīvas pagastā un Salacgrīvas pilsētā izvērtē Limbažu novada Salacgrīvas administrācijas galvenais arhitekts, Salacgrīvas administrācijas pašvaldības nekustamo īpašumu speciālists (atbildīgais speciālists), Salacgrīvas administrācijas ekonomists - budžeta plānotājs un paraksta Limbažu novada pašvaldības izpilddirektora 2.vietnieks.
3. Noteikt, ka pašvaldībai piekrītošo pirmpirkuma tiesību izmantošanu par nekustamajiem īpašumiem, kas atrodas Alojas pagastā, Alojas pilsētā, Braslavas pagastā, Brīvzemnieku pagastā, Staiceles pilsētā un Staiceles pagastā izvērtē Limbažu novada Alojas administrācijas ekonomists, Alojas administrācijasSaimnieciskās nodaļas vadītājs (atbildīgais speciālists) un paraksta Limbažu novada pašvaldības izpilddirektora 3.vietnieks.
4. Noteikt, ka gadījumos, ja pašvaldībai nav nepieciešams konkrētais nekustamais īpašums, lai pildītu likumā noteiktās pašvaldību funkcijas, ne vēlāk kā 5 darbdienu laikā pēc pirkuma līguma un tā noraksta saņemšanas un pēc atbildīgo amatpersonu atzinuma saņemšanas Limbažu novada pašvaldības attiecīgās administrācijas atbildīgais speciālists sagatavo izziņu par atteikumu izmantot pirmpirkuma tiesības.
5. Noteikt, ka gadījumos, ja pašvaldībai nekustamais īpašums ir nepieciešams pašvaldību funkciju veikšanai, pēc atbildīgo amatpersonu atzinuma saņemšanas Limbažu novada pašvaldības attiecīgās administrācijasatbildīgais speciālists sagatavo lēmuma projektu iesniegšanai domei par pirmpirkuma tiesību izmantošanu.
6. Pilnvarot Limbažu novada pašvaldības attiecīgo administrācijuatbildīgos speciālistus ne vēlāk kā trešajā dienā pēc Limbažu novada pašvaldības domes lēmuma spēkā stāšanās vai izziņas sagatavošanas dienas, lēmumu par pirmpirkuma tiesību izmantošanu vai izziņu par atteikumu izmantot pirmpirkuma tiesības nosūtīt Valsts vienotajai datorizētajai zemesgrāmatai un informēt par to pārdevēju un pirkuma līguma iesniedzēju, ja tas nav pārdevējs.
7. Kontroli par lēmuma izpildi uzdot Limbažu novada pašvaldības izpilddirektoram, izpilddirektora 2.vietniekam un izpilddirektora 3.vietniekam.

**Lēmums Nr.23**

**11.§**

**Par Limbažu novada pašvaldības bērnu un jauniešu nometņu līdzfinansēšanas projektu konkursa nolikuma apstiprināšanu, vērtēšanas komisijas apstiprināšanu un sadarbības līguma slēgšanu**

Ziņo Centrālās administrācijas Izglītības un kultūras nodaļas vadītāja Sigita Upmale,

debatēs piedalās D. Zemmers, R. Pelēkais

Limbažu novada Centrālās administrācijas Izglītības un kultūras nodaļas vadītāja S. Upmale ir izstrādājusi nolikuma projektu konkursam par bērnu un jauniešu nometņu organizēšanu. Finanšu līdzekļi šī konkursa organizēšanai paredzēti, saskaņā ar Ministru kabineta 2021. gada 27. maija rīkojumu Nr. 348 (prot. Nr. 44 46. §) “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””, un uz savstarpēji noslēgta līguma pamata starp Valsts izglītības satura centru un Limbažu novada pašvaldību. Nometnes plānots organizēt 2021.gada vasaras brīvlaikā ar mērķi nodrošināt bērnu un jauniešu nometņu norisi, lai veicinātu to pieejamību, tādējādi sniedzot atbalstu bērniem un jauniešiem prasmju un kompetenču apguvē, viņu labizjūtas un socializēšanās sekmēšanā, spēju un talantu izkopšanā, akadēmisko zināšanu nepilnību novēršanā, kas radušies attālināta mācību procesa rezultātā, kā arī viņu likumiskajiem pārstāvjiem Covid-19 pandēmijas radītās krīzes seku mazināšanā.

*Katras pašvaldības pienākums ir nodrošināt bērniem, kuru dzīvesvieta deklarēta pašvaldības administratīvajā teritorijā, iespēju iegūt pirmsskolas izglītību un pamatizglītību bērna dzīvesvietai tuvākajā pašvaldības izglītības iestādē, nodrošināt jauniešiem iespēju iegūt vidējo izglītību, kā arī nodrošināt iespēju īstenot interešu izglītību un atbalstīt ārpusstundu pasākumus,* ***arī bērnu nometnes*** (Izglītības likums 17.panta pirmā daļa).

Saskaņā ar Ministru Kabineta 2009.gada 1.septembra noteikumu Nr. 981 “Bērnu nometņu organizēšanas un darbības kārtība” 2.punktu, ***nometne*** *ir mērķtiecīgi organizēts pasākums, kurā vairāk nekā puse dalībnieku ir bērni (turpmāk – dalībnieks) un kas paredzēts, lai saskaņā ar nometnes programmu nodrošinātu dalībnieku saturīgu un lietderīgu brīvā laika pavadīšanu un sekmētu vispusīgu attīstību.* Šo noteikumu 6.punktā norādīts, ka nometni ir tiesības organizēt: 6.1. valsts un pašvaldību institūcijai;6.2. fiziskai personai, ja tā normatīvajos aktos noteiktajā kārtībā ir reģistrēta komercreģistrā kā individuālais komersants vai saimnieciskās darbības veicējs;6.3. juridiskai personai.

Pašvaldība, izsludinot konkursu, ir tiesīga noteikt kritērijus un nosacījumus nometnes organizētājam un piedāvājuma izvērtēšanai, lai nodrošinātu programmas mērķu sasniegšanu un kvalitatīvu nometnes norisi.

Saskaņā ar Ministru kabineta 2021.gada 27.maija sēdē atbalstīto informatīvo ziņojumu “Par psihoemocionālā atbalsta pasākumiem Covid-19 pandēmijas radīto seku mazināšanai” (prot. Nr.44 47.§) un Ministru kabineta 2021.gada 27.maija rīkojumu Nr.348 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””, Izglītības un zinātnes ministrijai ir piešķirts valsts budžeta finansējums, lai nodrošinātu atbalstu bērnu un jauniešu nometņu organizēšanai Covid-19 pandēmijas laikā. Limbažu novada pašvaldībai pieejamais finansējums ir 30704,00 EUR apmērā, 324 bērnu un jauniešu iesaistei nometnēs. Finansējums iedalīts bijušā Limbažu novada 193 bērniem un jauniešiem, 18335,00 EUR apmērā, Salacgrīvas novada 77 bērniem un jauniešiem, 7277,00 EUR apmērā un Alojas novada 54 bērniem un jauniešiem, 5092,00 EUR apmērā.

Programmu “Atbalsts bērnu un jauniešu nometņu organizēšanai” īsteno Valsts izglītības satura centrs un pašvaldības skolēnu 2021.gada vasaras brīvlaikā. Saskaņā ar vadlīnijām programmas “Atbalsts bērnu un jauniešu nometņu organizēšanai” īstenošanai un finansējuma piešķiršanai, pašvaldības ietvaros finansējums nometņu organizatoriem piešķirams caurspīdīgā, atklātā, nediskriminējošā un konkurenci nodrošinošā projektu konkursā vai publiskā iepirkuma procesā, kuram var pieteikties jebkurš interesents, kas atbilst attiecīgajiem nometņu organizētāju kritērijiem. Limbažu novada pašvaldība, ņemot vērā laika ierobežotību, izstrādā projektu konkursu nometņu līdzfinansēšanai.

Maksimālais finansiālais atbalsts nometņu organizēšanai programmas ietvaros ir paredzēts 19 *euro* dienā par viena bērna dalību piecu dienu nometnē (viena dalībnieka dalība nometnē nepārsniedz 95 *euro*), iesaistot plānotos 10% no pašvaldībā deklarēto bērnu skaita vecumā no 7 līdz 18 gadiem.

Iepazinusies ar Limbažu novada pašvaldībasbērnu un jauniešu nometņu līdzfinansēšanas projektu konkursa nolikumu un piedāvāto komisijas sastāvu, pamatojoties uz likuma „Par pašvaldībām” 41.panta pirmās daļas 2.punktu, 21.panta pirmās daļas 24.punktu, 61.pantu, Izglītības likuma 17.panta pirmo daļu, likuma “Par pašvaldībām” 12.pantu, 15.panta pirmās daļas 4.punktu, 41.panta pirmās daļas 2.punktu, likuma „Par pašvaldību budžetiem” 30.pantu, **atklāti balsojot: PAR** – 15 deputāti (Edžus Arums, Jānis Bakmanis, Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Gunta Ozola, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Edmunds Zeidmanis, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Slēgt sadarbības līgumu ar Valsts izglītības satura centru par programmas “Atbalsts bērnu un jauniešu nometņu organizēšanai” īstenošanu (Pielikumā Nr. 1).
2. Pilnvarot Limbažu novada pašvaldības Domes priekšsēdētāju Dagni Straubergu parakstīt šī lēmuma 1.punktā norādīto sadarbības līgumu.
3. Apstiprināt Limbažu novada pašvaldības bērnu un jauniešu nometņu līdzfinansēšanas projektu konkursa nolikumu (Pielikumā Nr. 2).
4. Finansējums projektu līdzfinansēšanai nodrošināms no Limbažu novada pašvaldības 2021.gada budžeta, saskaņā ar Ministru kabineta 2021. gada 27. maija rīkojumu Nr. 348 (prot. Nr. 44 46. §) “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” un atbilstoši noslēgtajam sadarbības līgumam par finansējuma saņemšanu.
5. Apstiprināt Limbažu novada pašvaldības bērnu un jauniešu nometņu līdzfinansēšanas projektu konkursa vērtēšanas komisiju šādā sastāvā:
   1. Komisijas priekšsēdētājs: Sigita Upmale – Limbažu novada Centrālās administrācijas Izglītības un kultūras nodaļas vadītāja;
   2. Locekļi:
      1. Ilze Kapmale - Limbažu novada Alojas administrācijas Izglītības, kultūras un sporta nodaļas vadītāja;
      2. Regīna Tamane – Limbažu novada domes deputāte;
      3. Marta Dance - Salacgrīvas jaunatnes un uzņēmējdarbības iniciatīvu centra “BĀKA” jaunatnes lietu speciāliste;
      4. Madara Skrastiņa - Limbažu Bērnu un jauniešu centra struktūrvienības “Jauniešu centrs” jaunatnes lietu speciāliste;
   3. Komisijas sekretārs – Limbažu novada Centrālās administrācijas Izglītības un kultūras nodaļas lietvede Liene Čečiņa.
6. Izsludināt projektu konkursu informāciju ievietojot Limbažu novada mājaslapā www.limbazi.lv, laikrakstā „Auseklis” un citos pašvaldības elektroniskajos plašsaziņas līdzekļos.
7. Atbildīgais par lēmuma izpildi Limbažu novada pašvaldības izpilddirektors.

**Lēmums Nr.24**

**12.§**

**Par Limbažu novada centrālās administrācijas** **Nekustamā īpašuma un teritoriālā plānojuma nodaļas pilnvarošanu pieņemt lēmumus par adresēm, nosaukumiem, nekustamā īpašuma sadali un apvienošanu**

Ziņo Centrālās administrācijas Juridiskās nodaļas vadītāja Aiga Briede,

debatēs piedalās D. Zemmers

Saskaņā ar Valsts pārvaldes iekārtas likuma 5.panta otro daļu, pastarpinātās pārvaldes iestādes (atvasinātās publiskas personas – pašvaldības iestāde vai amatpersona), darbojoties jomā, kas ar likumu nodota attiecīgās atvasinātās publiskās personas autonomā kompetencē, pārstāv šo publisko personu.

Saskaņā ar Ministru kabineta 2021.gada 29.jūnija noteikumu Nr.455 „Adresācijas noteikumi” (turpmāk tekstā – Noteikumi) 9.punktu, noteikts, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un mainīt, tai skaitā precizēt adreses pieraksta formu, vai likvidēt piešķirto adresi, ja tā neatbilst šo noteikumu prasībām. Saskaņā ar Noteikumu 10.punktu, piešķirot, mainot, tai skaitā precizējot adreses pieraksta formu, vai likvidējot adresi, pārbauda Valsts adrešu reģistra informācijas sistēmā reģistrētos datus un Kadastra informācijas sistēmas datus. Pieņemto lēmumu par adreses piešķiršanu, maiņu vai likvidēšanu pašvaldība paziņo īpašniekam (valdītājam).

Saskaņā ar Noteikumu 32.punktu, pašvaldība lēmumu un informāciju par adreses piešķiršanu, maiņu, tai skaitā adreses pieraksta formas precizēšanu, likvidēšanu vai esošās adreses saglabāšanu viensētai, ēkai, apbūvei paredzētajai zemes vienībai un telpu grupai sagatavo atbilstoši šo noteikumu [1. pielikumam](https://likumi.lv/ta/id/324387#piel1).

Saskaņā ar Nekustamā īpašuma valsts kadastra likuma 11.panta otrās daļas 1.punktu, var sadalīt vai apvienot pašvaldībai piekrītošo zemi pirms zemes pirmreizējās ierakstīšanas zemesgrāmatā. Kadastra objekta formēšanas procesā noteikto nekustamā īpašuma objektu reģistrē Kadastra informācijas sistēmā.

Saskaņā ar Zemes ierīcības likuma pārejas noteikumu 1.punktu, līdz zemes pirmreizējai ierakstīšanai zemesgrāmatā lēmumu par zemes privatizācijas un zemes reformas kārtībā veidojamo zemes vienību sadalīšanu un apvienošanu pieņem vietējā pašvaldība, ievērojot vietējās pašvaldības teritorijas plānojumu un normatīvajos aktos par teritorijas plānošanu, izmantošanu un apbūvi noteiktās prasības.

Saskaņā ar Administratīvo teritoriju un apdzīvoto vietu likuma 13.panta ceturto daļu, adresi piešķir, maina, precizē vai likvidē saskaņā ar likumu vai pašvaldības lēmumu. Pašvaldības lēmumu var izdot arī vispārīgā administratīvā akta veidā.

Pašvaldības domes pilnvarotajai institūcijai jāpieņem lēmumi par adreses piešķiršanu, maiņu un likvidēšanu apbūvei paredzētajai zemes vienībai, ēkai (saskaņā ar teritorijas plānojumu, detālplānojumu vai zemes ierīcības projektu) un telpu grupai (pamatojoties uz būvprojektu vai ēkas kadastrālās uzmērīšanas lietu), nosaukumu piešķiršanu, nekustamā īpašuma sadali un apvienošanu.

Limbažu novada pašvaldības Limbažu pilsētā, Limbažu pagastā, Katvaru pagastā, Pāles pagastā, Skultes pagastā, Umurgas pagastā, Vidrižu pagastā un Viļķenes pagastā šo darbu līdz šim veica Nekustamā īpašuma un teritoriālā plānojuma nodaļa. Lai šo darbu turpinātu efektīvi un ātri veiktu, lietderīgi pilnvarot nodaļu šo lēmumu pieņemšanai.

Saskaņā ar likuma „Par pašvaldībām” 48.panta regulējumu, pašvaldības administrācijas izdotos administratīvos aktus (lēmumi par adresēm) var apstrīdēt pašvaldības ietvaros.

Ņemot vērā iepriekš minēto, kā arī pamatojoties uz Valsts pārvaldes iekārtas likuma 5.panta otro daļu, likuma „Par pašvaldībām” 24.panta pirmās daļas 12.punktu, 41.panta pirmās daļas 3.punktu, 47.pantu, 2021.gada 29.jūnija Ministru kabineta noteikumu Nr.455 „Adresācijas noteikumi” 9., 10. un 32.punktiem, Nekustamā īpašuma valsts kadastra likuma 11.panta otrās daļas 1.punktu, Zemes ierīcības likuma pārejas noteikumu 1.punktu, Administratīvo teritoriju un apdzīvoto vietu likuma 13.panta ceturto daļu, **atklāti balsojot: PAR** – 15 deputāti (Edžus Arums, Jānis Bakmanis, Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Gunta Ozola, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Edmunds Zeidmanis, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Pilnvarot Limbažu novada Centrālās administrācijas Nekustamā īpašuma un teritoriālā plānojuma nodaļu pieņemt lēmumus par adreses piešķiršanu, maiņu un likvidēšanu apbūvei paredzētajai zemes vienībai, ēkai, nosaukumu piešķiršanu, nekustamā īpašuma sadali, apvienošanu zemesgrāmatā reģistrētajiem īpašumiem Limbažu novada pašvaldības Limbažu pilsētā, Limbažu pagastā, Katvaru pagastā, Pāles pagastā, Skultes pagastā, Umurgas pagastā, Vidrižu pagastā un Viļķenes pagastā.
2. Kontroli par lēmuma izpildi uzdot Limbažu novada pašvaldības izpilddirektoram.

**Lēmums Nr.25**

**13.§**

**Par deleģējumu Limbažu novada Centrālās administrācijas Nekustamā īpašuma un teritoriālā plānojuma nodaļai pieņemt lēmumus par zemes ierīcības projektiem**

Ziņo Centrālās administrācijas Juridiskās nodaļas vadītāja Aiga Briede

Saskaņā ar Valsts pārvaldes iekārtas likuma 5.panta otro daļu, pastarpinātās pārvaldes iestādes (atvasinātās publiskas personas – pašvaldības iestāde vai amatpersona), darbojoties jomā, kas ar likumu nodota attiecīgās atvasinātās publiskās personas autonomā kompetencē, pārstāv šo publisko personu.

Saskaņā ar Ministru kabineta 2016.gada 2.augusta noteikumu Nr.505 „Zemes ierīcības projekta izstrādes noteikumi” (turpmāk tekstā- Noteikumi) 11.2. punktu vietējā pašvaldība izsniedz ierosinātājam projekta izstrādes nosacījumus atbilstoši šo noteikumu [13. punktam](https://likumi.lv/ta/id/283954#p13) vai pieprasa projekta izstrādes nosacījumus no šo noteikumu [14. punktā](https://likumi.lv/ta/id/283954#p14) norādītajām institūcijām (turpmāk – saskaņošanas institūcijas), apkopo tos un, papildinot ar šo noteikumu [13. punktā](https://likumi.lv/ta/id/283954#p13) minētajiem nosacījumiem, izsniedz ierosinātājam. Ja normatīvie akti nepieļauj projekta izstrādi, vietējā pašvaldība atsaka izsniegt projekta izstrādes nosacījumus, pieņemot attiecīgu lēmumu.

Saskaņā ar Noteikumu 11.6.punktu, vietējā pašvaldība izdod administratīvo aktu par projekta apstiprināšanu vai noraidīšanu.

Limbažu novada pašvaldības Limbažu pilsētā, Limbažu pagastā, Katvaru pagastā, Pāles pagastā, Skultes pagastā, Umurgas pagastā, Vidrižu pagastā un Viļķenes pagastā šo darbu līdz šim veica Nekustamā īpašuma un teritoriālā plānojuma nodaļa. Lai šo darbu turpinātu efektīvi un operatīvi veikt, izskatītu jautājumus par zemes ierīcības projekta izstrādi un zemes ierīcības projekta apstiprināšanu, lietderīgi pilnvarot nodaļu šo lēmumu pieņemšanai.

Pašvaldības domes pilnvarotajai institūcijai jāpieņem lēmumi par zemes ierīcības projekta izstrādi, izdodot nosacījumus zemes ierīcības projekta izstrādei, kā arī par zemes ierīcības projekta apstiprināšanu.

Saskaņā ar likuma „Par pašvaldībām” 48.panta regulējumu, pašvaldības administrācijas izdotos administratīvos aktus (lēmumi par zemes ierīcības projektu) var apstrīdēt pašvaldības ietvaros.

Ņemot vērā iepriekš minēto, pamatojoties uz Valsts pārvaldes iekārtas likuma 5.panta otro daļu, likuma „Par pašvaldībām”, 47.pantu, 2016.gada 2.augusta noteikumu Nr.505 „Zemes ierīcības projekta izstrādes noteikumi” 11.2. un 11.6 punktiem, **atklāti balsojot: PAR** – 15 deputāti (Edžus Arums, Jānis Bakmanis, Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Gunta Ozola, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Edmunds Zeidmanis, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Deleģēt Limbažu novada Centrālās administrācijas Nekustamā īpašuma un teritoriālā plānojuma nodaļai pašvaldības vārdā pieņemt lēmumus par zemes ierīcības projektu izstrādi un zemes ierīcības projektu apstiprināšanu Limbažu pilsētā, Limbažu pagastā, Katvaru pagastā, Pāles pagastā, Skultes pagastā, Umurgas pagastā, Vidrižu pagastā un Viļķenes pagastā.
2. Kontroli par lēmuma izpildi uzdot Limbažu novada pašvaldības izpilddirektoram.

**Lēmums Nr.26**

**14.§**

**Par deleģējumu Limbažu novada Centrālās administrācijas Nekustamā īpašuma un teritoriālā plānojuma nodaļai pieņemt lēmumus par nekustamā īpašuma lietošanas mērķu noteikšanu vai maiņu**

Ziņo Centrālās administrācijas Juridiskās nodaļas vadītāja Aiga Briede,

debatēs piedalās D. Zemmers

Saskaņā ar Nekustamā īpašuma valsts kadastra likuma 9.panta pirmās daļas 1.punktu, zemes vienībai un zemes vienības daļai vai plānotai zemes vienībai un zemes vienības daļai nosaka nekustamā īpašuma lietošanas mērķi un lietošanas mērķim piekrītošo zemes platību. To atbilstoši Ministru kabineta noteiktajai kārtībai un vietējās pašvaldības teritorijas plānojumā noteiktajai izmantošanai vai likumīgi uzsāktajai izmantošanai nosaka vietējā pašvaldība, kuras administratīvajā teritorijā atrodas konkrētā zemes vienība un zemes vienības daļa.

Saskaņā ar Nekustamā īpašuma valsts kadastra likuma 9.panta trešo daļu, nekustamā īpašuma lietošanas mērķu klasifikāciju un nekustamā īpašuma lietošanas mērķu noteikšanas un maiņas kārtību nosaka Ministru kabinets.

Ministru kabineta 2006.gada 20.jūnija noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 35. punktā ir noteikts, ka vietējā pašvaldība 15 dienu laikā pēc pieteikuma un visu nepieciešamo dokumentu par nekustamā īpašuma lietošanas mērķa noteikšanu vai maiņu saņemšanas nosaka vai maina nekustamā īpašuma lietošanas mērķi vai sagatavo pamatotu atteikumu. Minēto noteikumu 36. punktā ir noteikts, ka vietējā pašvaldība piecu darba dienu laikā pēc nekustamā īpašuma lietošanas mērķa noteikšanas vai maiņas rakstiski informē personu atbilstoši Administratīvā procesa likumā noteiktajai kārtībai un Valsts zemes dienestu.

Limbažu novada pašvaldības Limbažu pilsētā, Limbažu pagastā, Katvaru pagastā, Pāles pagastā, Skultes pagastā, Umurgas pagastā, Vidrižu pagastā un Viļķenes pagastā šo darbu līdz šim veica Nekustamā īpašuma un teritoriālā plānojuma nodaļa.

Ņemot vērā to, ka pašvaldībai 15dienu laikā pēc pieteikuma un visu nepieciešamo dokumentu par nekustamā īpašuma lietošanas mērķa noteikšanu vai maiņu saņemšanas jānosaka vai jāmaina lietošanas mērķi, lai šo darbu turpinātu efektīvi un operatīvi veikt, pieņemot lēmumus kompleksi un nosakot nekustamo īpašumu adreses un nosaukumus, lietderīgi pilnvarot nodaļu šo lēmumu pieņemšanai.

Saskaņā ar Valsts pārvaldes iekārtas likuma 5.panta otro daļu, pastarpinātās pārvaldes iestādes (atvasinātās publiskas personas – pašvaldības iestāde vai amatpersona), darbojoties jomā, kas ar likumu nodota attiecīgās atvasinātās publiskās personas autonomā kompetencē, pārstāv šo publisko personu.

Saskaņā ar likuma „Par pašvaldībām” 47.panta trešo daļu, pašvaldības administrācijas izdotos administratīvos aktus (tajā skaitā, lēmumus) var apstrīdēt pašvaldības ietvaros.

Ņemot vērā iepriekš minēto, pamatojoties uz Valsts pārvaldes iekārtas likuma 5.panta otro daļu, likuma „Par pašvaldībām” 47.panta trešo daļu, Ministru kabineta 2006.gada 20.jūnija noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 35.punktu, **atklāti balsojot: PAR** – 15 deputāti (Edžus Arums, Jānis Bakmanis, Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Gunta Ozola, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Edmunds Zeidmanis, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Deleģēt Limbažu novada Centrālās administrācijas Nekustamā īpašuma un teritoriālā plānojuma nodaļai Limbažu novada pašvaldības domes vārdā pieņemt lēmumus par nekustamā īpašuma lietošanas mērķu noteikšanu vai maiņu Limbažu pilsētā, Limbažu pagastā, Katvaru pagastā, Pāles pagastā, Skultes pagastā, Umurgas pagastā, Vidrižu pagastā un Viļķenes pagastā.
2. Kontroli par lēmuma izpildi uzdot Limbažu novada pašvaldības izpilddirektoram.

**Lēmums Nr.27**

**15.§**

**Par deleģējumu Alojas administrācijas Saimnieciskās darbības nodaļai**

Ziņo Centrālās administrācijas Juridiskās nodaļas vadītāja Aiga Briede

Likuma “Par pašvaldībām” 3. pants nosaka, ka vietējā pašvaldība ir vietējā pārvalde, kas ar pilsoņu vēlētas pārstāvniecības — domes — un tās izveidoto institūciju un iestāžu starpniecību nodrošina likumos noteikto funkciju, ievērojot valsts un attiecīgās administratīvās teritorijas iedzīvotāju intereses.

Saskaņā ar Limbažu novada domes 01.07.2021. apstiprinātā “Limbažu novada pašvaldības nolikuma” 22.un 23.punktu, Limbažu novada dome ir izveidojusi budžeta iestādi “Alojas administrācija”, kura sastāvā iekļauta struktūrvienība “Saimnieciskās darbības nodaļa”. Ievērojot normatīvo aktu prasības un apstiprināto nolikumu Saimnieciskās darbības nodaļas kompetencē ir nodrošināt zemes un būvju īpašnieku iesniegumu izskatīšanu un lēmumu sagatavošanu, kas saistīti ar nekustamā īpašuma objekta vai zemes vienības daļas noteikšanu, nekustamā īpašuma veidošanu un cita veida rīcību ar nekustamajiem īpašumiem. Alojas administrācija nodrošina pašvaldības sniegto pakalpojumu pieejamību Alojas pilsētas, Alojas pagasta, Staiceles pilsētas, Staiceles pagasta, Braslavas pagasta un Brīvzemnieku pagasta teritorijās.

2016. gada 2. augusta LR Ministru kabineta noteikumu Nr. 505 “Zemes ierīcības projekta izstrādes noteikumi” 11.punkts nosaka, ka iesniegumu par projekta izstrādi iesniedz vietējai pašvaldībai, savukārt pašvaldība izsniedz ierosinātājam projekta izstrādes nosacījumus vai pieprasa projekta izstrādes nosacījumus no noteikumu 14. punktā norādītajām institūcijām, apkopo tos un izsniedz ierosinātājam. Ja normatīvie akti nepieļauj projekta izstrādi, vietējā pašvaldība atsaka izsniegt projekta izstrādes nosacījumus, pieņemot attiecīgu lēmumu.

Savukārt Zemes ierīcības likuma 19.pants nosaka, ka zemes ierīcības projektu un tā grozījumus apstiprina vietējā pašvaldība, izdodot administratīvo aktu

Tādejādi secināms, ka normatīvo aktu noteiktajā kārtībā pašvaldības pienākums ir izsniegt zemes ierīcības projekta nosacījumus, kā arī apstiprināt izstrādāto zemes ierīcības projektu

vai pieņemt attiecīgu lēmumu par atteikumu izsniegt projekta nosacījumus.

Gadījumos, kad nav neieciešams izstrādāt zemes ierīcības projektu, un tiek veikta nekustamā īpašuma sadalīšana vai apvienošana, pašvaldības pienākums ir pieņemt lēmumu par veicamajām izmaiņām nekustamā īpašuma sastāvā, atbilstoši normatīvajiem aktiem.

Saskaņā ar 2006.gada 20.jūnija LR Ministru kabineta noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 35.punktu vietējā pašvaldība 15 dienu laikā pēc pieteikuma un visu nepieciešamo dokumentu par lietošanas mērķa noteikšanu vai maiņu saņemšanas nosaka vai maina lietošanas mērķi vai sagatavo pamatotu atteikumu.

Administratīvo teritoriju un apdzīvoto vietu likuma 11.panta trešā daļa nosaka, ka pašvaldības dome piešķir, maina vai likvidē nosaukumus ielām un laukumiem pilsētās un ciemos, nosaukumus vai numurus viensētām, apbūvei paredzētajām zemes vienībām un ēkām, kā arī numurus telpu grupām.

Nekustamā īpašuma valsts kadastra likuma 1.panta 14.punkts paredz, ka nekustamā īpašuma nosaukums ir ar pašvaldības lēmumu nekustamajam īpašumam lauku apvidū un, ja nekustamā īpašuma sastāvā esošā zemes vienība vai būve nav adresācijas objekts, nekustamajam īpašumam pilsētā vai ciema teritorijā piešķirts rekvizīts, kas nav adrese. Saskaņā ar 2021.gada 29.jūnija LR Ministru kabineta noteikumu Nr.455 „Adresācijas noteikumi” 9.punktu pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un mainīt, tai skaitā precizēt adreses pieraksta formu, vai likvidēt piešķirto adresi, ja tā neatbilst šo noteikumu prasībām.

No iepriekš minētajām normām secināms, ka pašvaldības pienākums ir pieņemt lēmumu par nekustamā īpašuma lietošanas mērķa noteikšanu vai to maiņai, kā arī piešķirt, mainīt vai likvidēt nekustamajiem īpašumiem adreses un nosaukumus.

Saskaņā ar Valsts pārvaldes iekārtas likuma 5.panta otro daļu, pastarpinātās pārvaldes iestādes, darbojoties jomā, kas ar likumu nodota attiecīgās atvasinātās publiskās personas autonomā kompetencē, pārstāv šo publisko personu. Atvasinātā publiskā persona ir atbildīga par pastarpinātās pārvaldes iestāžu darbību.

Ņemot vērā iepriekš minēto, un pamatojoties uz Valsts pārvaldes iekārtas likuma 5.panta otro daļu, likuma “Par pašvaldībām” 21.panta pirmo daļu, 41.panta pirmās daļas 2.punktu, kā arī, lai uzlabotu koordināciju starp pašvaldības iestādēm, nodaļām un speciālistiem un nodrošinātu Alojas administrācijas darbību atbilstoši labas pārvaldības principiem, **atklāti balsojot: PAR** – 15 deputāti (Edžus Arums, Jānis Bakmanis, Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Gunta Ozola, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Edmunds Zeidmanis, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Deleģēt Limbažu novada Alojas administrācijas Saimnieciskās darbības nodaļai Limbažu novada pašvaldības vārdāpieņemt lēmumus par Limbažu novada pašvaldības teritoriālās vienībās - Alojas pilsētas, Alojas pagasta, Staiceles pilsētas, Staiceles pagasta, Braslavas pagasta un Brīvzemnieku pagasta teritorijās esošo nekustamo īpašumu lietošanas mērķiem, adresēm un nosaukumiem, zemes vienību atdalīšanu no nekustamā īpašuma un zemes vienību apvienošanu, izskatīt personu iesniegumus zemes ierīcības jomā, pieņemt atbilstošus lēmumus zemes ierīcības projektu uzsākšanai, apstiprināšanai vai atteikumam.
2. Uzdot Alojas administrācijas Saimnieciskās darbības nodaļas vadītājam izstrādāt Saimnieciskās darbības nodaļas nolikumu jaunā redakcijā un iesniegt izskatīšanai Limbažu novada domei.
3. Atbildīgo par lēmuma izpildi noteikt Alojas administrācijas Saimnieciskās darbības nodaļas vadītāju Gunitu Meļķi–Kažoku.
4. Kontroli par lēmuma izpildi uzdot Limbažu novada pašvaldības izpilddirektora 3.vietniekam.

**Lēmums Nr.28**

**16.§**

**Par lēmumu pieņemšanas tiesību** **deleģēšanu Salacgrīvas administrācijas Tehniskās un nekustamo īpašumu apsaimniekošanas nodaļai**

Ziņo Salacgrīvas administrācijas padomniece juridiskajos jautājumos Dita Lejniece

Saskaņā ar Limbažu novada domes 2021.gada 1.jūlija saistošo noteikumu Nr. 1 “Limbažu novada pašvaldības nolikums” 16.8.apakšpunktu Tehniskā un nekustamo īpašumu apsaimniekošanas nodaļa ir iekļauta Salacgrīvas administrācijas sastāvā. Tehniskās un nekustamo īpašumu apsaimniekošanas nodaļas kompetence ir noteikta ar Salacgrīvas novada domes 2019.gada 17.aprīļa sēdes lēmuma Nr. 185 “Par izmaiņām pašvaldības centrālās administrācijas struktūrā” 4.punktu apstiprinātajā Tehniskās un nekustamo īpašumu apsaimniekošanas nodaļas nolikumā.

Saskaņā ar Valsts pārvaldes iekārtas likuma 5.panta otro daļu, pastarpinātās pārvaldes iestādes (atvasinātas publiskas personas), darbojoties jomā, kas ar likumu nodota attiecīgās atvasinātās publiskās personas autonomā kompetencē, pārstāv šo publisko personu. Saskaņā ar likuma „Par pašvaldībām” 3.panta pirmo daļu, vietējā pašvaldība ir vietējā pārvalde, kas ar pilsoņu vēlētas pārstāvniecības — domes — un tās izveidoto institūciju un iestāžu starpniecību nodrošina likumos noteikto funkciju izpildi.

Saskaņā ar 2006.gada 20.jūnijā Ministru kabineta noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 35.punktu vietējā pašvaldība 15 dienu laikā pēc pieteikuma un visu nepieciešamo dokumentu par lietošanas mērķa noteikšanu vai maiņu saņemšanas nosaka vai maina lietošanas mērķi vai sagatavo pamatotu atteikumu. Likuma “Administratīvo teritoriju un apdzīvoto vietu likums” 11.panta trešā daļa nosaka, ka pašvaldības dome piešķir, maina vai likvidē nosaukumus ielām un laukumiem pilsētās un ciemos, nosaukumus vai numurus viensētām, apbūvei paredzētajām zemes vienībām un ēkām, kā arī numurus telpu grupām. 2016.gada 2.augusta Ministru kabineta noteikumu Nr.505 “Zemes ierīcības projekta izstrādes noteikumi” 11.6.punkts nosaka, ka  vietējā pašvaldība izdod administratīvo aktu par projekta apstiprināšanu vai noraidīšanu.

Ņemot vērā iepriekš minēto, nepieciešams pieņemt domes lēmumu par lēmumu pieņemšanas tiesību deleģēšanu Salacgrīvas administrācijas Tehniskās un nekustamo īpašumu apsaimniekošanas nodaļai jautājumos, kuri ir pašvaldības domes kompetencē un kurus dome var deleģēt pieņemt tās institūcijai.

Pamatojoties uz Valsts pārvaldes iekārtas likuma 5.panta otro daļu, likuma “Par pašvaldībām” 21.panta pirmo daļu, 41.panta pirmās daļas 2.punktu, **atklāti balsojot: PAR** – 15 deputāti (Edžus Arums, Jānis Bakmanis, Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Gunta Ozola, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Edmunds Zeidmanis, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Deleģēt Salacgrīvas administrācijas Tehniskās un nekustamo īpašumu apsaimniekošanas nodaļai pieņemt lēmumus par Limbažu novada pašvaldības teritoriālo vienību: Ainažu pagasts, Ainažu pilsēta, Salacgrīvas pagasts, Salacgrīvas pilsēta, Liepupes pagasts, esošo nekustamo īpašumu lietošanas mērķiem, adresēm un nosaukumiem, zemes vienību atdalīšanu no nekustamā īpašuma un zemes vienību apvienošanu, izskatīt personu iesniegumus zemes ierīcības jomā, pieņemt atbilstošus lēmumus zemes ierīcības projektu uzsākšanai, apstiprināšanai vai atteikumam.
2. Uzdot Salacgrīvas administrācijas Tehniskās un nekustamo īpašumu apsaimniekošanas nodaļas vadītājam izstrādāt Tehniskās un nekustamo īpašumu apsaimniekošanas nodaļas nolikumu jaunā redakcijā un iesniegt izskatīšanai Limbažu novada domei.
3. Atbildīgo par lēmuma izpildi noteikt Salacgrīvas administrācijasTehniskās un nekustamo īpašumu apsaimniekošanas nodaļas vadītāju Ziedoni Tomsonu.
4. Kontroli par lēmuma izpildi uzdot Limbažu novada pašvaldības izpilddirektora 2. vietniekam.

**Lēmums Nr.29**

**17.§**

**Par Limbažu novada domes Iepirkumu komisijas likvidēšanu**

Ziņo Centrālās administrācijas Juridiskās nodaļas vadītāja Aiga Briede

Ar Limbažu novada pašvaldības 2021.gada 1.jūlija saistošo noteikumu Nr.1 “Limbažu novada pašvaldības nolikums” 32.4. apakšpunktu noteikts, ka atsevišķu pašvaldības funkciju pildīšanai dome no deputātiem un attiecīgās pašvaldības iedzīvotājiem ir izveidojusi šādas patstāvīgās komisijas un padomes - Centrālās administrācijas Iepirkumu komisija.

Ņemot vērā iepriekš minēto, nepieciešams likvidēt Limbažu novada domes Iepirkumu komisiju.

Pamatojoties uz likuma „Par pašvaldībām” 21.panta pirmās daļas 24.punktu, **atklāti balsojot: PAR** – 14 deputāti (Edžus Arums, Jānis Bakmanis, Māris Beļaunieks, Lija Jokste, Aigars Legzdiņš, Dāvis Melnalksnis, Gunta Ozola, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Edmunds Zeidmanis, Didzis Zemmers), **PRET –** nav, **ATTURAS –** nav, balsojumā nepiedalās deputāts Andris Garklāvs, Limbažu novada dome **NOLEMJ:**

1. Likvidēt Limbažu novada domes Iepirkumu komisiju.
2. Uzdot Limbažu novada Centrālās administrācijas iepirkumu komisijai veikt visas nepieciešamās darbības, lai pabeigtu Limbažu novada domes Iepirkumu komisijas veiktos iepirkumus (Publisko iepirkumu likumā noteikts iepirkums vai iepirkuma procedūra, vai kuru organizēšanai Publisko iepirkumu likumā ir noteikts izņēmums, vai attiecībā uz kuru Publisko iepirkumu likumā ir noteikta atšķirīga iepirkuma norises kārtība), kas izsludināti līdz 2021.gada 1.jūlijam.
3. Kontroli par lēmuma izpildi uzdot Limbažu novada pašvaldības izpilddirektoram.

**Lēmums Nr.30**

**18.§**

**Par Limbažu novada Centrālās administrācijas Iepirkumu komisijas sastāvu**

Ziņo Centrālās administrācijas Juridiskās nodaļas vadītāja Aiga Briede

Ar Limbažu novada domes 2021.gada 1.jūlija saistošajiem noteikumiem Nr.1 “Limbažu novada pašvaldības nolikums” 32.4. apakšpunktu noteikts, ka atsevišķu pašvaldības funkciju pildīšanai dome no deputātiem un attiecīgās pašvaldības iedzīvotājiem ir izveidojusi šādas patstāvīgās komisijas un padomes - Centrālās administrācijas Iepirkumu komisija. Limbažu novada centrālā administrācija ir domes izveidota budžeta iestāde, kas nodrošina domes pieņemto lēmumu izpildi centrālās administrācijas struktūrvienībās, nodrošina domes darba organizatorisko un tehnisko apkalpošanu, ievērojot normatīvo aktu prasības, tajā skaitā domes lēmumu sagatavošanu un to virzību, administratīvo aktu izdošanu, savu struktūrvienību darba organizēšanu, un atbild par normatīvo aktu ievērošanu un piemērošanu.

Lai nodrošinātu publisko iepirkumu veikšanu Centrālās administrācijas, tās sastāvā esošo īpaša statusa institūciju, kā arī Centrālās administrācijas pārziņā esošo iestāžu vajadzībām, nepieciešams apstiprināt Limbažu novada domes pastāvīgo Centrālās administrācijas Iepirkumu komisiju.

Pamatojoties uz likuma „Par pašvaldībām” 21.panta pirmās daļas 24.punktu, Publisko iepirkumu likuma 24.pantu, **atklāti balsojot: PAR** – 14 deputāti (Edžus Arums, Jānis Bakmanis, Māris Beļaunieks, Lija Jokste, Aigars Legzdiņš, Dāvis Melnalksnis, Gunta Ozola, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Edmunds Zeidmanis, Didzis Zemmers), **PRET –** nav, **ATTURAS –** nav, balsojumā nepiedalās deputāts Andris Garklāvs, Limbažu novada dome **NOLEMJ:**

1. Par Limbažu novada Centrālās administrācijas Iepirkumu komisijas locekli iecelt:
   1. Juri Graudiņu, (personas kods);
   2. Vinetu Bundzinieci, (personas kods);
   3. Agri Vēveri, (personas kods);
   4. Valdi Andersonu, (personas kods);
   5. Sintiju Bērziņu, (personas kods);
   6. Janu Lāci, (personas kods);
   7. Aivu Miškovsku, (personas kods).
2. Kontroli par lēmuma izpildi uzdot Limbažu novada pašvaldības izpilddirektoram.
3. Izvērstais lēmums sēdes protokola pielikumā.

**Lēmums Nr.31**

**19.§**

**Par Limbažu novada Centrālās administrācijas Iepirkumu komisijas nolikuma apstiprināšanu**

Ziņo Centrālās administrācijas Juridiskās nodaļas vadītāja Aiga Briede,

debatēs piedalās D. Zemmers

Ar Limbažu novada pašvaldības 2021.gada 1.jūlija saistošajiem noteikumiem Nr.1 “Limbažu novada pašvaldības nolikums” 32.4. apakšpunktu noteikts, ka atsevišķu pašvaldības funkciju pildīšanai dome no deputātiem un attiecīgās pašvaldības iedzīvotājiem ir izveidojusi šādas patstāvīgās komisijas un padomes - Centrālās administrācijas Iepirkumu komisija.

Ņemot vērā iepriekš minēto, nepieciešams apstiprināt Limbažu novada Centrālās administrācijas Iepirkumu komisijas nolikumu.

Pamatojoties uz Valsts pārvaldes iekārtas likuma 72.panta pirmās daļas 2.punktu, 73.panta pirmās daļas 1.punktu, likuma “Par pašvaldībām” 21.panta pirmās daļas 27.punktu, 41.panta pirmās daļas 2.punktu, **atklāti balsojot: PAR** – 14 deputāti (Edžus Arums, Jānis Bakmanis, Māris Beļaunieks, Lija Jokste, Aigars Legzdiņš, Dāvis Melnalksnis, Gunta Ozola, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Edmunds Zeidmanis, Didzis Zemmers), **PRET –** nav, **ATTURAS –** nav, balsojumā nepiedalās deputāts Andris Garklāvs, Limbažu novada dome **NOLEMJ:**

1. Apstiprināt Limbažu novada Centrālās administrācijas Iepirkumu komisijas nolikumu (projekts pielikumā).
2. Kontroli par lēmuma izpildi uzdot Limbažu novada pašvaldības izpilddirektoram.

**Lēmums Nr.32**

**20.§**

**Par Limbažu novada pašvaldības iekšējo noteikumu “Noteikumi par iepirkumu organizēšanas kārtību Limbažu novada Centrālajā administrācijā” apstiprināšanu**

Ziņo Centrālās administrācijas Juridiskās nodaļas vadītāja Aiga Briede

Ar Limbažu novada pašvaldības 2021.gada 1.jūlija saistošo noteikumu Nr.1 “Limbažu novada pašvaldības nolikums” 7.punktu noteikts, ka Limbažu novada Centrālā administrācija (turpmāk – administrācija) ir domes izveidota budžeta iestāde, kas nodrošina domes pieņemto lēmumu izpildi centrālās administrācijas struktūrvienībās, nodrošina domes darba organizatorisko un tehnisko apkalpošanu, ievērojot normatīvo aktu prasības, tajā skaitā domes lēmumu sagatavošanu un to virzību, administratīvo aktu izdošanu, savu struktūrvienību darba organizēšanu, un atbild par normatīvo aktu ievērošanu un piemērošanu.

Ņemot vērā iepriekš minēto, nepieciešams apstiprināt jaunus Limbažu novada pašvaldības iekšējos noteikumus “Noteikumi par iepirkumu organizēšanas kārtību Limbažu novada Centrālajā administrācijā”.

Limbažu novada pašvaldības iekšējie noteikumi “Noteikumi par iepirkumu organizēšanas kārtību Limbažu novada Centrālajā administrācijā” sagatavoti, lai noteiktu kārtību kādā Limbažu novada Centrālās administrācija, iestādes un aģentūras plāno un organizē Publisko iepirkumu likumā noteiktos iepirkumus vai iepirkumu procedūras, kā arī iepirkumus, kuriem nepiemēro Publisko iepirkumu likumā noteiktās iepirkumu procedūras vai kārtību, vai kuru organizēšanai Publisko iepirkumu likumā ir noteikti izņēmumi, vai attiecībā uz kuriem Publisko iepirkumu likumā ir noteikta atšķirīga iepirkumu norises kārtība, un slēdz iepirkumu līgumus vai saimnieciskus darījumus ar piegādātājiem par preču vai pakalpojumu piegādi, vai būvdarbu veikšanu.

Šo noteikumu mērķis ir sekmēt racionālu Limbažu novada pašvaldības budžeta līdzekļu izlietojumu, kā arī noteikt Limbažu novada Centrālajā administrācijā vienotu pieeju iepirkumu un cenu aptaujas veikšanas procesam un vienotas prasības dokumentācijas noformēšanai un uzglabāšanai. Noteikumos noteikta kārtībā kāda Limbažu novada Centrālajā administrācijā notiek iepirkumu plānošana; kā rīkoties, kad iepirkums nebija iekļauts iepriekš sagatavotajā iepirkumu plānā; kā norit iepirkuma process; kā un kas jānorāda tehniskajās specifikācijās; kā piemērot cenu aptauju vai vienkāršotas iegādes; noteiktas iepirkumu komisijas tiesības un pienākumi; iepirkuma līgumu sagatavošanas nianses un citas lietas.

Pamatojoties uz Valsts pārvaldes iekārtas likuma 72.panta pirmās daļas 2.punktu, 73.panta pirmās daļas 4.punktu, likuma “Par pašvaldībām” 21.panta pirmās daļas 27.punktu, 41.panta pirmās daļas 2.punktu, **atklāti balsojot: PAR** – 14 deputāti (Edžus Arums, Jānis Bakmanis, Māris Beļaunieks, Lija Jokste, Aigars Legzdiņš, Dāvis Melnalksnis, Gunta Ozola, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Edmunds Zeidmanis, Didzis Zemmers), **PRET –** nav, **ATTURAS –** nav, balsojumā nepiedalās deputāts Andris Garklāvs, Limbažu novada dome **NOLEMJ:**

1. Apstiprināt Limbažu novada pašvaldības iekšējos noteikumus Nr.1 “Noteikumi par iepirkumu organizēšanas kārtību Limbažu novada Centrālajā administrācijā” (projekts pielikumā).
2. Kontroli par lēmuma izpildi uzdot Limbažu novada pašvaldības izpilddirektoram.

**Lēmums Nr.33**

**21.§**

**Par Salacgrīvas novada domes pastāvīgās iepirkumu komisijas likvidēšanu**

Ziņo Salacgrīvas administrācijas padomniece juridiskajos jautājumos Dita Lejniece

Ar Limbažu novada pašvaldības 2021.gada 1.jūlija saistošo noteikumu Nr. 1 “Limbažu novada pašvaldības nolikums” 32.5.apakšpunktu noteikts, ka atsevišķu pašvaldības funkciju pildīšanai dome ir izveidojusi pastāvīgo Salacgrīvas administrācijas Iepirkumu komisiju.

Ņemot vērā iepriekš minēto, nepieciešams likvidēt Salacgrīvas novada domes pastāvīgo iepirkumu komisiju.

Pamatojoties uz likuma “Par pašvaldībām” 21.panta pirmās daļas 24.punktu, **atklāti balsojot: PAR** – 15 deputāti (Edžus Arums, Jānis Bakmanis, Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Gunta Ozola, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Edmunds Zeidmanis, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Likvidēt Salacgrīvas novada domes pastāvīgo iepirkumu komisiju.
2. Uzdot Salacgrīvas administrācijas Iepirkumu komisijai veikt visas nepieciešamās darbības, lai pabeigtu Salacgrīvas novada domes pastāvīgās iepirkumu komisijas veiktos iepirkumus (Publisko iepirkumu likumā noteikts iepirkums vai iepirkuma procedūra, vai kuru organizēšanai Publisko iepirkumu likumā ir noteikts izņēmums, vai attiecībā uz kuru Publisko iepirkumu likumā ir noteikta atšķirīga iepirkuma norises kārtība), kas izsludināti līdz 2021.gada 1.jūlijam.
3. Kontroli par lēmuma izpildi uzdot Limbažu novada pašvaldības izpilddirektoram.

**Lēmums Nr.34**

**22.§**

**Par Salacgrīvas administrācijas pastāvīgās Iepirkumu komisijas apstiprināšanu**

Ziņo Salacgrīvas administrācijas padomniece juridiskajos jautājumos Dita Lejniece,

debatēs piedalās D. Zemmers

Ar Limbažu novada pašvaldības 2021.gada 1.jūlija saistošo noteikumu Nr. 1 “Limbažu novada pašvaldības nolikums” 32.5.apakšpunktu noteikts, ka atsevišķu pašvaldības funkciju pildīšanai dome ir izveidojusi pastāvīgo Salacgrīvas administrācijas Iepirkumu komisiju. Salacgrīvas administrācija ir domes izveidota budžeta iestāde, kas nodrošina domes pieņemto lēmumu izpildi Salacgrīvas administrācijas struktūrvienībās, ievērojot normatīvo aktu prasības, tajā skaitā domes lēmumu sagatavošanu un to virzību, administratīvo aktu izdošanu, savu struktūrvienību darba organizēšanu, un atbild par normatīvo aktu ievērošanu un piemērošanu.

Lai nodrošinātu publisko iepirkumu veikšanu Salacgrīvas administrācijas, tās sastāvā esošo īpaša statusa institūciju, kā arī Salacgrīvas administrācijas pārziņā esošo iestāžu vajadzībām, nepieciešams apstiprināt Limbažu novada domes pastāvīgo Salacgrīvas administrācijas Iepirkumu komisiju.

Pamatojoties uz likuma “Par pašvaldībām” 21.panta pirmās daļas 24.punktu, Publisko iepirkumu likuma 24.pantu, **atklāti balsojot: PAR** – 14 deputāti (Edžus Arums, Jānis Bakmanis, Māris Beļaunieks, Lija Jokste, Aigars Legzdiņš, Dāvis Melnalksnis, Gunta Ozola, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Edmunds Zeidmanis, Didzis Zemmers), **PRET –** nav, **ATTURAS –** nav, balsojumā nepiedalās deputāts Andris Garklāvs, Limbažu novada dome **NOLEMJ:**

* + - 1. Izveidot pastāvīgo Salacgrīvas administrācijas Iepirkumu komisiju 5 locekļu sastāvā.
      2. Apstiprināt pastāvīgās Salacgrīvas administrācijas Iepirkumu komisijas sastāvu:

2.1. Komisijas priekšsēdētājs – Limbažu novada pašvaldības izpilddirektora 2.vietnieks Andris Zunde, (personas kods);

2.2. Komisijas priekšsēdētāja vietnieks – padomniece juridiskajos jautājumos Dita Lejniece, (personas kods);

2.3. Komisijas locekļi:

2.3.1. Salacgrīvas administrācijas Finanšu nodaļas vadītāja Ilze Bendrāte, (personas kods);

2.3.2. Juriskonsulte Dana Buša, (personas kods);

2.3.3. Projektu vadītāja Sarma Kacara, (personas kods).

* + - 1. Uzdot Salacgrīvas administrācijai līdz nākošajai domes sēdei izstrādāt jaunu Salacgrīvas administrācijas Iepirkumu komisijas nolikumu. Līdz jaunā nolikuma apstiprināšanai Salacgrīvas administrācijas Iepirkumu komisija darbu veic saskaņā ar Salacgrīvas novada domes priekšsēdētāja 2018.gada 16.februāra rīkojumu Nr. 3-6/20 apstiprināto nolikumu par publisko iepirkumu organizēšanas kārtību.
      2. Kontroli par lēmuma izpildi uzdot Limbažu novada pašvaldības izpilddirektora 2.vietniekam.
      3. Izvērstais lēmums sēdes protokola pielikumā.

**Lēmums Nr.35**

**23.§**

**Par Alojas novada domes Iepirkumu komisijas likvidēšanu**

Ziņo Centrālās administrācijas Juridiskās nodaļas vadītāja Aiga Briede

Ar Limbažu novada pašvaldības 2021.gada 1.jūlija saistošo noteikumu Nr.1 “Limbažu novada pašvaldības nolikums” 32.6. apakšpunktu noteikts, ka atsevišķu pašvaldības funkciju pildīšanai dome no deputātiem un attiecīgās pašvaldības iedzīvotājiem ir izveidojusi šādas pastāvīgās komisijas un padomes - Alojas administrācijas Iepirkumu komisija.

Ņemot vērā iepriekš minēto, nepieciešams likvidēt Alojas novada domes Iepirkumu komisiju.

Pamatojoties uz likuma „Par pašvaldībām” 21.panta pirmās daļas 24.punktu, **atklāti balsojot: PAR** – 15 deputāti (Edžus Arums, Jānis Bakmanis, Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Gunta Ozola, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Edmunds Zeidmanis, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Likvidēt Alojas novada domes Iepirkumu komisiju.
2. Uzdot Alojas administrācijas Iepirkumu komisijai veikt visas nepieciešamās darbības, lai pabeigtu Alojas novada domes Iepirkumu komisijas veiktos iepirkumus (Publisko iepirkumu likumā noteikts iepirkums vai iepirkuma procedūra, vai kuru organizēšanai Publisko iepirkumu likumā ir noteikts izņēmums, vai attiecībā uz kuru Publisko iepirkumu likumā ir noteikta atšķirīga iepirkuma norises kārtība), kas izsludināti līdz 2021.gada 1.jūlijam.
3. Kontroli par lēmuma izpildi uzdot Limbažu novada pašvaldības izpilddirektora 3.vietniekam.

**Lēmums Nr.36**

**24.§**

**Par Alojas administrācijas Iepirkumu komisijas apstiprināšanu**

Ziņo Centrālās administrācijas Juridiskās nodaļas vadītāja Aiga Briede

Ar Limbažu novada pašvaldības 2021.gada 1.jūlija saistošo noteikumu Nr.1 “Limbažu novada pašvaldības nolikums” 32.6. apakšpunktu noteikts, ka atsevišķu pašvaldības funkciju pildīšanai dome no deputātiem un attiecīgās pašvaldības iedzīvotājiem ir izveidojusi šādas pastāvīgās komisijas un padomes – Alojas administrācijas Iepirkumu komisija. Saskaņā ar saistošo noteikumu Nr.1 “Limbažu novada pašvaldības nolikums” 22. punktu Alojas administrācija ir domes izveidota budžeta iestāde, kas nodrošina domes pieņemto lēmumu izpildi Alojas administrācijas struktūrvienībās, ievērojot normatīvo aktu prasības, tajā skaitā domes lēmumu sagatavošanu un to virzību, administratīvo aktu izdošanu, savu struktūrvienību darba organizēšanu, un atbild par normatīvo aktu ievērošanu un piemērošanu.

Lai nodrošinātu publisko iepirkumu veikšanu Aloja administrācijas un tās pārziņā esošo iestāžu vajadzībām, nepieciešams apstiprināt Limbažu novada domes pastāvīgo Alojas administrācijas Iepirkumu komisiju.

Ņemot vērā iepriekš minēto, nepieciešams apstiprināt Limbažu novada Alojas administrācijas Iepirkumu komisijas sastāvu.

Pamatojoties uz likuma „Par pašvaldībām” 21.panta pirmās daļas 24.punktu, **atklāti balsojot: PAR** – 14 deputāti (Edžus Arums, Jānis Bakmanis, Māris Beļaunieks, Lija Jokste, Aigars Legzdiņš, Dāvis Melnalksnis, Gunta Ozola, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Edmunds Zeidmanis, Didzis Zemmers), **PRET –** nav, **ATTURAS –** nav, balsojumā nepiedalās deputāts Andris Garklāvs, Limbažu novada dome **NOLEMJ:**

1. Par Alojas administrācijas Iepirkumu komisijas locekli iecelt Lieni Bergu, (personas kods).
2. Par Alojas administrācijas Iepirkumu komisijas locekli iecelt Gunitu Meļķi-Kažoku, (personas kods).
3. Par Alojas administrācijas Iepirkumu komisijas locekli iecelt Daci Tauriņu, (personas kods).
4. Par Alojas administrācijas Iepirkumu komisijas locekli iecelt Mudīti Treimani, (personas kods).
5. Par Alojas administrācijas Iepirkumu komisijas locekli iecelt Rihardu Būdu, (personas kods).
6. Uzdot Alojas administrācijas un personālvadības nodaļai izstrādāt jaunu Alojas administrācijas Iepirkumu komisijas nolikumu. Līdz jaunā nolikuma apstiprināšanai Alojas administrācijas Iepirkumu komisija darbu veic saskaņā ar Alojas novada domes 2015. gada 23. aprīlī apstiprināto Alojas novada domes Iepirkumu komisijas nolikumu.
7. Kontroli par lēmuma izpildi uzdot Limbažu novada pašvaldības izpilddirektora 3.vietniekam.
8. Izvērstais lēmums sēdes protokola pielikumā.

**Lēmums Nr.37**

**25.§**

**Par aizņēmuma ņemšanu investīciju projekta “Krasta ielas pārbūve posmā no Tirgus ielas līdz Krasta ielai 38, Salacgrīvā, Salacgrīvas novadā” īstenošanai**

Ziņo Salacgrīvas administrācijas Finanšu nodaļas vadītāja Ilze Bendrāte,

debatēs piedalās D. Zemmers

Pamatojoties uz Ministru Kabineta 2021.gada 11.februāra noteikumiem Nr.104 “Noteikumi par kritērijiem un kārtību, kādā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršanai”, Salacgrīvas novada dome 2021.gada 21.aprīlī pieņēma lēmumu Nr. 181 “Par aizņēmuma ņemšanu investīciju projekta “Krasta ielas pārbūve posmā no Tirgus ielas līdz Krasta ielai 38, Salacgrīvā, Salacgrīvas novadā”, kurš saskaņots Limbažu novada pašvaldības, Salacgrīvas novada domes un Alojas novada domes finanšu komisijā 2021.gada 30.aprīlī, sēdes protokols Nr. 4. Projekta mērķis – ielas seguma un satiksmes drošības uzlabošana, ielas apgaismojuma tīkla atjaunošana, sadzīves kanalizācijas tīkla izbūve. Projekta kopējās izmaksas 600 000 EUR. Plānotais projekta realizācijas laiks – 180 dienas no atzīmes saņemšanas būvatļaujā par būvdarbu uzsākšanas nosacījumu izpildi. Saskaņā ar Ministru kabineta 2021.gada 29.jūnija rīkojuma Nr.453 “Par atbalstītajiem pašvaldību investīciju projektiem valsts aizdevumu piešķiršanai Covid-19 izraisītās krīzes seku mazināšanai un novēršanai” pielikumu “Par atbalstītajiem pašvaldību investīciju projektiem valsts aizdevumu piešķiršanai Covid-19 izraisītās krīzes seku mazināšanai un novēršanai” ir apstiprināts un atbalstīts Salacgrīvas novada pašvaldības investīciju projekts “Krasta ielas pārbūve posmā no Tirgus ielas līdz Krasta ielai 38, Salacgrīvā, Salacgrīvas novadā”.

Pamatojoties uz Salacgrīvas novada attīstības programmas 2015.-2021.gadam 2020.-2021.gadam Rīcību R.3.2.4., kā arī Investīciju plāna 2020.-2021.gadam 92.punktu, **atklāti balsojot: PAR** – 15 deputāti (Edžus Arums, Jānis Bakmanis, Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Gunta Ozola, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Edmunds Zeidmanis, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Lai realizētu investīciju projektu “Krasta ielas pārbūve posmā no Tirgus ielas līdz Krasta ielai 38,Salacgrīvā, Salacgrīvas novadā”, ņemt Valsts kases aizņēmumu 510 000 EUR (pieci simti desmit tūkstoši *euro)*. Valsts kases kredīta atmaksas termiņš – 20 gadi, ar Valsts kases noteikto procenta likmi. Atliktais maksājums – 1 gads, pamatsummu atmaksāt no 2022.gada. Aizņēmumu atmaksu garantēt ar pašvaldības budžetu.
2. Noteikt Salacgrīvas administrācijas Finanšu nodaļu par atbildīgo par šī lēmuma izpildes organizēšanu.
3. Kontroli par lēmuma izpildi uzdot Limbažu novada pašvaldības izpilddirektora 2.vietniekam.

**Lēmums Nr.38**

**26.§**

**Par vidēja termiņa aizņēmuma ņemšanu investīciju projekta “Gājēju un velosipēdu celiņa izveide gar autoceļu A1 no Svētciema Rīgas virzienā līdz esošajai šosejas paralēlajai brauktuvei” īstenošanai**

Ziņo Salacgrīvas administrācijas Finanšu nodaļas vadītāja Ilze Bendrāte

Pamatojoties uz Ministru Kabineta 2021.gada 11.februāra noteikumiem Nr.104 “Noteikumi par kritērijiem un kārtību, kādā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršanai”, Salacgrīvas novada dome 2021.gada 19.maijā pieņēma lēmumu Nr. 222 “Par vidēja termiņa aizņēmuma ņemšanu investīciju projekta “Gājēju un velosipēdu celiņa izveide gar autoceļu A1 no Svētciema Rīgas virzienā līdz esošajai šosejas paralēlajai brauktuvei” īstenošanu, kurš saskaņots Limbažu novada pašvaldības, Salacgrīvas novada domes un Alojas novada domes finanšu komisijā 2021.gada 28.maijā, sēdes protokols Nr. 5. Projekta mērķis – izbūvēt gājēju un velosipēdistu celiņu gar autoceļu A1 no Svētciema Rīgas virzienā līdz esošajai šosejas paralēlajai brauktuvei, uzlabojot satiksmes dalībnieku drošību un veicinot mikromobilitātes attīstību. Projekta kopējās izmaksas 80 000 EUR. Plānotais projekta realizācijas laiks – 2021./2022.gads (120 dienas pēc atzīmes saņemšanas būvatļaujā par būvdarbu uzsākšanas nosacījumu izpildi).

Pamatojoties uz Salacgrīvas novada attīstības programmas 2015.-2021.gadam 2020.-2021.gadam Rīcību R.3.2.4., kā arī Investīciju plāna 2020.-2021.gadam 96.punktu, **atklāti balsojot: PAR** – 15 deputāti (Edžus Arums, Jānis Bakmanis, Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Gunta Ozola, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Edmunds Zeidmanis, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Lai realizētu investīciju projektu “Gājēju un velosipēdu celiņa izveide gar autoceļu A1 no Svētciema Rīgas virzienā līdz esošajai šosejas paralēlajai brauktuvei”, ņemt Valsts kases aizņēmumu 68 000 EUR (sešdesmit astoņi tūkstoši *euro)* ar izņemšanu vidējā termiņā, 2021.gadā un 2022.gadā. Valsts kases kredīta atmaksas termiņš – 10 gadi, ar Valsts kases noteikto procenta likmi. Atliktais maksājums – 1 gads, pamatsummu atmaksāt no 2022.gada. Aizņēmumu atmaksu garantēt ar pašvaldības budžetu.
2. Noteikt Salacgrīvas administrācijas Finanšu nodaļu par atbildīgo par šī lēmuma izpildes organizēšanu.
3. Kontroli par lēmuma izpildi uzdot Limbažu novada pašvaldības izpilddirektora 2.vietniekam.

**Lēmums Nr.39**

**27.§**

**Par vidēja termiņa aizņēmuma ņemšanu investīciju projekta “Sila ielas pārbūve Salacgrīvā, Salacgrīvas novadā” īstenošanai**

Ziņo Salacgrīvas administrācijas Finanšu nodaļas vadītāja Ilze Bendrāte

Pamatojoties uz Ministru Kabineta 2021.gada 11.februāra noteikumiem Nr.104 “Noteikumi par kritērijiem un kārtību, kādā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršanai”, Salacgrīvas novada dome 2021.gada 21.aprīlī pieņēma lēmumu Nr. 182 “Par vidēja termiņa aizņēmuma ņemšanu investīciju projekta “Sila ielas pārbūve Salacgrīvā, Salacgrīvas novadā” īstenošanu, kurš saskaņots Limbažu novada pašvaldības, Salacgrīvas novada domes un Alojas novada domes finanšu komisijā 2021.gada 30.aprīlī, sēdes protokols Nr. 4. Projekta mērķis – pašvaldības transporta infrastruktūras uzlabošana un satiksmes drošības uzlabošana, izbūvējot ielu, bruģētu ietvi, ielas apgaismojumu tīklu, lietus ūdens kanalizāciju. Projekta kopējās izmaksas 900 000 EUR. Plānotais projekta realizācijas laiks – 2021./2022.gads. Saskaņā ar Ministru kabineta 2021.gada 29.jūnija rīkojuma Nr.453 “Par atbalstītajiem pašvaldību investīciju projektiem valsts aizdevumu piešķiršanai Covid-19 izraisītās krīzes seku mazināšanai un novēršanai” pielikumu “Par atbalstītajiem pašvaldību investīciju projektiem valsts aizdevumu piešķiršanai Covid-19 izraisītās krīzes seku mazināšanai un novēršanai” ir apstiprināts un atbalstīts Salacgrīvas novada pašvaldības investīciju projekts “Sila ielas pārbūve Salacgrīvā, Salacgrīvas novadā”.

Pamatojoties uz Salacgrīvas novada attīstības programmas 2015.-2021.gadam 2020.-2021.gadam Rīcību R.3.2.4., kā arī Investīciju plāna 2020.-2021.gadam 93.punktu, **atklāti balsojot: PAR** – 14 deputāti (Edžus Arums, Jānis Bakmanis, Māris Beļaunieks, Lija Jokste, Aigars Legzdiņš, Dāvis Melnalksnis, Gunta Ozola, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Edmunds Zeidmanis, Didzis Zemmers), **PRET –** nav, **ATTURAS –** nav, balsojumā nepiedalās deputāts Andris Garklāvs, Limbažu novada dome **NOLEMJ:**

1. Lai realizētu investīciju projektu “Sila ielas pārbūve Salacgrīvā, Salacgrīvas novadā”, ņemt Valsts kases aizņēmumu 765 000 EUR (septiņi simti sešdesmit pieci tūkstoši *euro)* ar izņemšanu vidējā termiņā, 2021.gadā un 2022.gadā. Valsts kases kredīta atmaksas termiņš – 20 gadi, ar Valsts kases noteikto procenta likmi. Atliktais maksājums – 1 gads, pamatsummu atmaksāt no 2022.gada. Aizņēmumu atmaksu garantēt ar pašvaldības budžetu.
2. Noteikt Salacgrīvas administrācijas Finanšu nodaļu par atbildīgo par šī lēmuma izpildes organizēšanu.
3. Kontroli par lēmuma izpildi uzdot Limbažu novada pašvaldības izpilddirektora 2.vietniekam.
4. Limbažu novada pašvaldības Domes priekšsēdētājs D. Straubergs informē, ka nākošā domes sēde notiks 29. jūlijā.
5. Deputāts R. Pelēkais lūdz deputātus vienoties par komiteju norises laikiem. Deputāti atbalsta ierosinājumus sasaukt Izglītības, kultūras un sporta jautājumu komiteju katra mēneša trešajā otrdienā plkst. 13.00; sasaukt Sociālo un veselības jautājumu komiteju katra mēneša trešajā otrdienā plkst. 15.00; sasaukt Teritorijas attīstības jautājumu komiteju katra mēneša trešajā trešdienā plkst. 9.00; sasaukt Finanšu komiteju katra mēneša trešajā trešdienā plkst. 13.00.
6. Deputāts A. Garklāvs izsaka priekšlikumu ārkārtas domes sēdes darba kārtībā iekļaut darba kārtības jautājumu par iepriekšējās ārkārtas domes sēdes lēmumu virzību. Deputāts A. Garklāvs informē, ka iepriekšējā ārkārtas domes sēdē ticis maldināts jautājumā “Par izmaiņām Salacgrīvas ostas valdes sastāvā”, kurā balsojis “PAR”, un informē, ka vēlas atsaukt savu balsojumu.

Sēdi slēdz plkst. 17.45

Sēdes vadītājs D. Straubergs

Sēdes protokoliste D. Tauriņa