**1.Pielikums**

Limbažu novada domes

08.07.2021. sēdes lēmumam Nr.23

(protokols Nr.3, 11.§)

SADARBĪBAS LĪGUMS

***par programmas “Atbalsts bērnu un jauniešu nometņu organizēšanai” īstenošanu***

Centra līguma reģ. Nr.\_\_\_\_\_\_\_\_\_\_\_

Pašvaldības līguma reģ. Nr.\_\_\_\_\_\_\_\_\_\_\_

|  |
| --- |
| Rīgā |

*Līguma* *parakstīšanas datums ir pēdējā pievienotā droša elektroniskā paraksta un tā laika zīmoga pievienošanas datums.*

**Valsts izglītības satura centrs** (turpmāk – Centrs), kura vārdā saskaņā ar Ministru kabineta 2009.gada 30.jūnija noteikumiem Nr.682 „Valsts izglītības satura centra nolikums” rīkojas vadītāja Līga Lejiņa, no vienas puses un

**\_\_\_\_\_\_\_\_\_\_\_\_\_** (turpmāk – Pašvaldība), kuras vārdā saskaņā ar \_\_\_\_\_\_\_\_\_\_\_\_ rīkojas \_\_\_\_\_\_\_\_\_\_\_\_\_\_\_\_, no otras puses, turpmāk katra puse atsevišķi saukta – Puse, bet kopā sauktas – Puses,

pamatojoties uz Ministru kabineta 2021.gada 27.maija sēdē pieņemto protokollēmumu atbalstīt informatīvā ziņojuma “Par psihoemocionālā atbalsta pasākumiem Covid-19 pandēmijas radīto seku mazināšanai” (protokols Nr.44, 47.§, 2.punkts) 2.punktā piedāvātos risinājumus attiecībā uz atbalstu bērnu un jauniešu vasaras nometņu organizēšanai un Ministru kabineta 2021.gada 27.maija rīkojumu Nr.348 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””,

noslēdz šādu vienošanos (turpmāk – Līgums):

**1. LĪGUMA PRIEKŠMETS, MĒRĶIS UN FINANSĒJUMA APJOMS**

* 1. Līguma ietvaros Puses apņemas sadarboties programmas “Atbalsts bērnu un jauniešu nometņu organizēšanai” īstenošanā ar mērķi nodrošināt bērnu un jauniešu nometņu norisi skolēnu 2021.gada vasaras brīvlaikā (turpmāk – nometnes).
  2. Centrs piešķir Pašvaldībai valsts budžeta līdzekļus EUR \_\_\_\_\_\_*(summa cipariem)*  (\_\_\_\_\_\_\_\_\_\_\_\_\_\_*euro* un \_\_\_ centi) *(summa vārdiem)* (turpmāk – finansējums) apmērā Līguma 1.1.apakšpunktā noteiktā mērķa sasniegšanai (turpmāk – finansējuma mērķis), ievērojot plānoto 10% Pašvaldībā atbalstāmo bērnu un jauniešu skaitu vecumā no 7 – 18 gadiem \_\_\_\_\_\_\_*(bērnu skaits)* un nosacījumu, ka maksimālais atbalsta apjoms ir 19 *euro* dienā par viena bērna dalību piecu dienu nometnē.

**2. PUŠU SAISTĪBAS**

* 1. Pašvaldības tiesības un pienākumi:
     1. Pašvaldība ir atbildīga par finansējuma mērķtiecīgu, efektīvu un caurskatāmu (pamatojoties uz saglabātu attaisnojošo dokumentāciju) izmantošanu atbilstoši finansējuma mērķim un Līguma, t.sk., Līguma 1.pielikumā pievienoto Vadlīniju programmas “Atbalsts bērnu un jauniešu nometņu organizēšanai” īstenošanai un finansējuma piešķiršanai pašvaldībām (turpmāk – vadlīnijas), noteikumiem, kā arī saskaņā ar Latvijas Republikas normatīvo aktu prasībām;
     2. nodrošināt un kontrolēt finansējuma izlietošanu vienīgi finansējuma mērķim un vadlīnijās noteikto attiecināmo izmaksu segšanai;
     3. nodrošināt attaisnojuma dokumentu par finansējuma izlietojumu pieejamību un pēc Centra pieprasījuma un Centra noteiktā saprātīgā termiņā iesniegt attaisnojuma dokumentus, kā arī visa veida informāciju saistībā ar Līguma izpildi;
     4. iesniegt pārskatu par nometņu norisi un valsts budžeta finansējuma izlietojumu programmas "Atbalsts bērnu un jauniešu nometņu organizēšanai" īstenošanas ietvaros (2.pielikums) (turpmāk – pārskats) atbilstoši Līguma 3.punktam;
     5. Centra noteiktajā termiņā atmaksāt Centram atpakaļ uz Līgumā norādīto kontu piešķirto finansējuma summu, kas nav izlietota atbilstoši finansējuma mērķim un Līguma noteikumiem, vai par kuru nav iesniegts pārskats saskaņā ar Līguma 3.punkta prasībām;
     6. savlaicīgi, bet ne vēlāk kā piecu darbdienu laikā, informēt Centru par faktiskajiem apstākļiem, kas varētu kavēt Līguma izpildi;
     7. ja attiecināms – savlaicīgi informēt Administratīvi teritoriālās reformas rezultātā pēc 2021.gada 1.jūlija jaunizveidoto attiecīgā novada pašvaldību, kas saskaņā ar Administratīvo teritoriju un apdzīvoto vietu likuma Pārejas noteikumu 6.punktu ir attiecīgajā novadā iekļautās Pašvaldības institūciju, finanšu, mantas, tiesību un saistību pārņēmēja, par šo noslēgto Līgumu un no tā izrietošajām tiesībām un saistībām;
     8. Pašvaldībai ir tiesības saņemt līgumsaistību izpildei nepieciešamo finansējumu atbilstoši Līguma noteikumiem;
     9. Pašvaldība, izsludinot konkursu, ir tiesīga noteikt kritērijus un nosacījumus nometnes organizētājam un piedāvājuma izvērtēšanai, lai nodrošinātu programmas mērķu sasniegšanu un kvalitatīvu nometnes norisi;
     10. Pašvaldībai ir tiesības pieprasīt un saņemt Centra informatīvo un konsultatīvo atbalstu Centra kompetences ietvaros, kas nepieciešams Līguma sekmīgai izpildei.
  2. Centra tiesības un pienākumi:
     1. pārskaitīt Pašvaldībai finansējumu Līguma 1.2.apakšpunktā noteiktajā apmērā un Līguma 3.1.apakšpunktā noteiktajā termiņā;
     2. sniegt Pašvaldībai informatīvo un konsultatīvo atbalstu Centra kompetences ietvaros, kas nepieciešams Līguma sekmīgai izpildei;
     3. Centram ir tiesības pieprasīt no Pašvaldības jebkāda veida informāciju saistībā ar Līguma izpildi;
     4. Centram ir tiesības pieprasīt Pašvaldībai atmaksāt izmaksāto finansējumu summu, kas nav izmantota atbilstoši finansējuma mērķim un Līguma noteikumiem, vai par kuru nav iesniegts pārskats saskaņā ar Līguma 3.punkta prasībām.

**3. PārskatA iesniegšana un izskatīšana, norēķinu kārtība**

* 1. Centrs finansējumu pārskaita Pašvaldībai 10 (desmit) darbdienu laikā pēc Līguma noslēgšanas dienas;
  2. Pašvaldība līdz 2021.gada 30.septembrim iesniedz Centram rakstisku pārskatu par nometņu norisi un Līguma ietvaros piešķirtā finansējuma izlietojumu, nosūtot to uz e-pastu adresēm [visc@visc.gov.lv](mailto:visc@visc.gov.lv) un [liga.lejniece@visc.gov.lv](mailto:liga.lejniece@visc.gov.lv).
  3. Pašvaldība pārskatā ietver informāciju par katru nometni, iegūtos datus apkopojot atbilstoši 2.pielikumā noteiktajai formai.
  4. Pārskatā ietver tikai uz finansējumu attiecināmās izmaksas atbilstoši vadlīnijās noteiktajam, nepārsniedzot limitu 19 *euro* dienā par viena bērna dalību 5 (piecu) dienu nometnē.
  5. Centrs izskata pārskatu līdz 2021.gada 1.novembrim un rakstiski informē Pašvaldību par gala norēķinu summu. Pašvaldība veic finansējuma summas, kas nav izlietota atbilstoši finansējuma mērķim un Līguma noteikumiem, atmaksu, pārskaitot to uz Centra Līgumā norādīto kontu līdz 2021.gada 15.novembrim.
  6. Ja pārskatā tiek konstatēta finansējuma izlietojuma neatbilstība finansējuma mērķim un Līguma noteikumiem, kā arī, ja iesniegtais pārskats ir neskaidrs vai nepilnīgs, Centrs par to nekavējoties informē Pašvaldību un pieprasa, lai Pašvaldība izskaidro vai papildina pārskatā minēto informāciju vai iesniedz pamatojošos dokumentus. Termiņu nepieciešamās informācijas vai dokumenta iesniegšanai Centrs nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai. Nosakot gala norēķinu summu, Centrs ņem vērā Pašvaldības iesniegto papildinformāciju vai, ja Pašvaldība noteiktajā termiņā nav to sniegusi, nosaka gala norēķinu summu saskaņā ar Centra rīcībā esošo informāciju.

1. **NEPĀRVARAMA VARA**
   1. Neviena no Pusēm nevar tikt vainota par tās līgumsaistību nepildīšanu, ja to izpildi kavē nepārvarama vara. Puses veic nepieciešamos pasākumus, lai līdz minimumam samazinātu radītos kaitējumus, kas varētu izrietēt no nepārvaramas varas. Nepārvarama vara šī Līguma kontekstā nozīmē jebkādu neparedzamu ārkārtas situāciju vai notikumu, kas ir ārpus Pušu kontroles un nav radusies to kļūdas vai nevērīgas rīcības rezultātā, kas kavē vienu no Pusēm veikt kādu no tās Līgumā noteiktajiem pienākumiem un no kuriem nav bijis iespējams izvairīties, veicot pienācīgus piesardzības pasākumus.
   2. Puse, kurai kļuvis neiespējami izpildīt saistības Līguma 4.1.apakšpunktā minēto apstākļu dēļ, piecu darbdienu laikā, skaitot no šo apstākļu rašanās vai izbeigšanās dienas, paziņo otrai Pusei par šādu apstākļu rašanos vai izbeigšanos. Ja paziņojums nav izdarīts paredzētajā laikā, vainīgā Puse zaudē tiesības atsaukties uz nepārvaramu varu.

**5. LĪGUMA DARBĪBAS TERMIŅŠ UN CITI NOTEIKUMI**

* 1. Līgums stājas spēkā ar tā abpusējas parakstīšanas dienu un ir spēkā līdz pilnīgai un abpusējai saistību izpildei, ja Līgums nav izbeigts pirms termiņa Līgumā noteiktajā kārtībā.
  2. Līgumu var izbeigt Pusēm rakstiski vienojoties vai arī vienpusēji, paziņojot par to rakstiski otrai Pusei vismaz 10 (desmit) darbdienas iepriekš. Ja Līgumu lauž pirms termiņa, tad katrai no Pusēm ir pienākums norēķināties ar otru Pusi par jau atbilstoši Līguma noteikumiem izpildīto līgumsaistību daļu.
  3. Līgumu var grozīt vai papildināt, Pusēm savstarpēji vienojoties un noformējot to rakstiski. Jebkura šāda rakstiska vienošanās kļūst par Līguma neatņemamu sastāvdaļu.
  4. Līguma parakstītāji garantē, ka tiem ir visas tiesības (pilnvaras) savu pārstāvamo vārdā slēgt šo Līgumu, ar to iegūstot savu pārstāvamo vārdā Līgumā minētās tiesības un pienākumus.
  5. Visi strīdi sakarā ar Līguma izpildi starp Pusēm risināmi pretenziju kārtībā – rakstiskas pretenzijas izskatāmas piecu darbdienu laikā pēc to saņemšanas. Ja strīds iepriekšminētajā veidā nav atrisināms, tas izspriežams tiesas ceļā saskaņā ar Latvijas Republikā spēkā esošajiem normatīvajiem aktiem.
  6. Līgums ir saistošs Pušu tiesību un saistību pārņēmējiem.
  7. Lai nodrošinātu Līguma izpildi, Puses nozīmē savus pārstāvjus, kuru pienākums ir koordinēt Līguma izpildi un nodrošināt savlaicīgu informācijas apmaiņu:
     1. Centra kontaktpersonas:
        1. Ar bērnu un jauniešu nometņu organizēšanu saistītos saturiskos jautājumos – Neformālās izglītības departamenta Interešu izglītības un audzināšanas darba nodaļas vecākā eksperte **Inta Kraskeviča**, e-pasts: [inta.kraskevica@visc.gov.lv](mailto:nometnes@visc.gov.lv) un Neformālās izglītības departamenta Interešu izglītības un audzināšanas darba nodaļas vecākā referente **Monika Daļecka**, e-pasts: [monika.dalecka@visc.gov.lv](mailto:monika.dalecka@visc.gov.lv);
        2. ar Līgumu saistītos juridiskos jautājumos – Administratīvā un projektu pārraudzības departamenta Administratīvās nodaļas juriskonsulte **Gundega Garklāve**, e-pasts: [gundega.garklave@visc.gov.lv](mailto:gundega.garklave@visc.gov.lv);
        3. ar Līgumu saistītos norēķinu jautājumos – Administratīvā un projektu pārraudzības departamenta Administratīvās nodaļas grāmatvede **Līga Lejniece**, e-pasts: [liga.lejniece@visc.gov.lv](mailto:liga.lejniece@visc.gov.lv).
     2. Pašvaldības kontaktpersonas:\_\_\_\_\_\_\_\_\_\_\_\_\_\_\_\_\_\_\_.
  8. Puse (t.sk., jaunizveidotā attiecīgā novada pašvaldība, kas pēc Administratīvi teritoriālās reformas stāšanās spēkā pēc 2021.gada 1.jūlija ir šī Līguma tiesību un saistību pārņēmēja – ja attiecināms) par Līgumā norādīto rekvizītu vai kontaktpersonu maiņu paziņo otrai Pusei ne vēlāk kā piecu darbdienu laikā, nosūtot rakstisku paziņojumu uz otras Puses oficiālo e-pasta adresi.
  9. Līgums ar tā 1. un 2.pielikumu ir sagatavots latviešu valodā, parakstīts elektroniski ar drošu elektronisko parakstu un satur laika zīmogu. Abām Pusēm ir pieejams abpusēji parakstīts Līgums elektroniskā formātā.

**6. PUŠU JURIDISKĀS ADRESES UN REKVIZĪTI**

|  |  |
| --- | --- |
| **Centrs:** | **Pašvaldība:** |
| **Valsts izglītības satura centrs** | **Nosaukums:** |
| Adrese: Vaļņu iela 2, Rīga, LV-1050 | Adrese: |
| Reģ.Nr. 90009115938 | Reģ. Nr. |
| Valsts kase, kods: TRELLV22 |  |
| Norēķinu konts: LV83TREL215065308200B  e-pasts: [visc@visc.gov.lv](mailto:visc@visc.gov.lv) | Norēķinu konts:  e-pasts: |
| Vadītāja Līga Lejiņa  Paraksts\* | Amats, vārds, uzvārds\_\_\_\_\_\_\_\_\_\_\_\_\_\_\_\_  Paraksts\* |